Duminica şi Sinodiconul Ortodoxiei! 
— dosarul integral 


Oficiul liturgic? 
SÂMBĂTĂ SEARA 


LA VECERNIA MICĂ 
La „Doamne strigat-am ”, următoarele stihiri prosomii pe 4 
Facerea lui Nicolae 
glas 1 „Ale cereştilor cete” 

Acum strălucirea dreptei-credințe s-a desfăcut tuturor, risipind ca pe un 
nor rătăcirea necredinţei şi luminând inimile drept-credincioşilor. Veniţi toți 
ortodocşii să cădem şi să ne închinăm cu cuget cucernic cinstitelor icoane ale 
lui Hristos. 

Cu icoane cu întipărire sfântă se înfrumuseţează acum împodobindu-se ca 
o mireasă Biserica lui Hristos şi-i cheamă pe toţi duhovniceşte: să ne 
adunăm să prăznuim în înțelegere şi credință, mărind cu bucurie pe Domnul! 

Toată lumea să se veselească, că iată Domnul a surpat din înălțime tăria 
necredinţei cu negrăită prevedere, iar noi, smeriţii, să ne înălțăm astăzi 
călăuziți de evlavioasa împărăteasă spre credinţa ortodoxiei. 

Cinstirea icoanei urcă la prototipul ei, spune Sfântul Vasile, de aceea 
cinstim prin relaţie icoanele Mântuitorului Hristos şi ale tuturor sfinţilor, 
pentru ca, ţinându-le în mâini, să nu fim duşi pe nesimţite în reaua cinstire. 

Slavă... şi acum. A Născătoarei 

Cel nevăzut prin firea fără de început şi dumnezeiască om S-a arătat, 
Copilă, din preacuratul tău sânge, din culmea bunei-milostivirii Sale; scriind 
deci noi în icoană imitarea trupului Său, ne închinăm ei cu cinstire toți 
credincioşii cu cucernicie şi o mărim. 


La stihoavnă, Stihiri prosomii 
glas 2 „, Casa Efratei ” 
Fugind de ciuma făcătoare de stricăciune a cacodocşilor, să ne luminăm 
inimile, credincioşilor, cu lumina Ortodoxiei, slăvind pe Dumnezeu. 
Stih: „Aduceţi Domnului fii ai lui Dumnezeu”. 
Se desființează acum înşelăciunea nămoloasă a lui Arie, Macedonie, 
Petru, Sever şi Pius, şi străluceşte Lumina cea în Trei Sori. 
Stih: „Închinaţi-vă Domnului în curtea cea sfântă a Lui”. 
Nu se mai laudă dogma falsă a rău-credincioşilor, căci la un semn al 
Teodorei Dumnezeu dă acum ortodocşilor toiag de tărie. 
Slavă... şi acum. A Născătoarei 
Înălțat-ai cornul celor smeriți, Născătoare de Dumnezeu, născând pe 
Dumnezeu Cuvântul, de aceea toţi credincioşii cinstindu-te cu credinţă te 
mărim. 


Tropar, glasul 2 
Preacuratei Tale icoane ne închinăm, Bunule, cerând iertare greşelilor 
noastre, Hristoase Dumnezeul nostru; căci cu voie bine ai voit să Te înalți cu 
trupul pe cruce ca pe cei ce i-ai plăsmuit să-i scapi din robia vrăjmaşului. De 
aceea cu mulțumire strigăm ie: Toate le-ai umplut de bucurie, Mântuitorul 
nostru, Cel ce ai venit să mântuieşti lumea. 
Și acum. A Născătoarei 


: Fragment din diac. IOAN I ICĂ JR,Canonul Ortodoxiei II. Sinoadele Ecumenice, 
Ed Deisis, Sibiu, în curs de apariţie. 

Traducere diac. Ioan I Ică jr după: Triodion katanyktikon, Ekd. Apostolike Diakonia tes 
Ekklesias tes Ellados, Atena, 1994, p. 301-348. 

Toate tainele Tale sunt mai presus de cuget, toate sunt preamărite... 
Și apolisul. 


LA VECERNIA MARE 
După psalmul începător şi catisma 1 a Psaltirii „Fericit bărbatul”, la 
„Doamne strigat-am ” punem 10 stihuri şi cântăm 6 ale Învierii din Octoih şi 
4 ale Triodului. 
Stihiri prosomii ale Triodului 
glas 5, ,, Toată nădejdea punându-ne ” 

Pe Tine Cel Necuprins Care mai înainte de luceafăr ai strălucit fără de 
început din pântecul nematerial şi netrupesc al Născătorului Tău, prorocii cei 
insuflaţi de Duhul Tău, Doamne, Te-au vestit dinainte că vei fi Prunc 
întrupat din cea care nu ştie de nuntă, unit cu oamenii şi văzut pe pământ; 
prin aceştia învredniceşte-ne ca un Îndurat de luminarea Ta pe noi cei ce 
cântăm negrăita şi cinstita Învierea Ta. 

Cu cuvântul vestindu-Te şi cu faptele cinstindu-Te de Dumnezeu grăitorii 
proroci au cules rodul vieţii fără sfârşit, căci nesuferind, Stăpâne, să adore 
creatura în locul Tău, Creatorul, au întors spatele întregii lumi în chip 
evanghelic şi s-au asemănat Patimii Tale pe care au vestit-o mai dinainte; cu 
ale căror rugăminți învredniceşte-ne să străbatem fără reproş stadionul 
înfrânării, Cel ce singur eşti Mult-milostiv. 

Fiind necircumscris prin firea Ta cea dumnezeiască, Stăpâne, în zilele 
cele de pe urmă ai socotit lucru vrednic să Te circumscrii întrupându-Te, 
căci prin luarea trupului ai luat şi toate însuşirile lui, de aceea scriind 
înfăţişarea arătării Tale o sărutăm în chip relativ, înălțându-ne spre iubirea 
Ta, şi din ea scoatem harul tămăduirilor, urmând predaniilor dumnezeieşti 
ale Apostolilor. 

Preacinstită podoabă a primit Biserica lui Hristos prin preastrălucita 
înălțare a cinstitelor şi sfintelor icoane ale Mântuitorului Hristos, ale Maicii 
lui Dumnezeu şi ale tuturor sfinţilor, prin care se luminează şi străluceşte de 
har şi alungă ceata ereticilor, iar veselindu-se slăveşte pe Iubitorul de oameni 
Dumnezeu Care a răbdat pentru ea patimi de bunăvoie. 

Slavă, glas 2 

Strălucit-a harul adevărului şi cele prefigurate în vechime în chip 
umbratic se săvârşesc acum în chip arătat. Căci iată Biserica se îmbracă în 
icoana după trup a lui Hristos ca şi într-o podoabă mai presus de lume, 
însemnând în ea prefigurarea cortului mărturiei şi ţinând credința ortodoxă; 
ca ţinând icoana Celui pe care-L cinstim să nu ne rătăcim. Să se îmbrace în 
ruşine cei ce nu cred aşa, căci pentru noi chipul Celui Întrupat este o slavă, 
fiind venerat cu bună cinstire, nu îndumnezeit; pe acesta sărutându-l noi, 
credincioşii, să strigăm: Dumnezeule, mântuieşte poporul Tău şi 
binecuvântează moştenirea Ta! 

Și acum, a Născătoarei, a glasului din Octoih 
La Litie, ca de obicei, idiomela hramului, după care această idiomelă 
Slavă, glas 2 

Bucuraţi-vă, cinstiți proroci, care ați aşezat frumos Legea Domnului şi 
prin credință v-aţi arătat stâlpi neclintiți şi nedoborâţi, căci voi v-aţi arătat 
mijlocitori ai Noului Testament al lui Hristos, şi, mutându-vă la cer, pe 
Acela rugați-L pace lumii să dăruiască şi mântuire sufletelor noastre. 

Și acum, a Născătoarei 

Toată nădejdea mea spre tine o pun, Maica lui Dumnezeu, păzeşte-mă 

sub acoperământul Tău. 


La stihoavnă, stihirile Octoihului 
Slavă, glas 2, idiomelă 
Cei care am păşit de la necredinţă la dreapta-credinţă şi ne-am luminat cu 
lumina cunoştinţei, să batem din palme cum zice psalmistul, aducând lui 
Dumnezeu laudă de mulţumire; şi să ne închinăm cu cinstire sfintelor icoane 
ale lui Hristos, ale Preacuratei şi tuturor sfinților întipărite pe ziduri, pe 

scânduri şi pe sfintele vase, respingând religia rău-cinstitoare a cacodocşilor, 
căci cinstirea icoanei urcă, cum spune Sfântul Vasile, la prototipul ei, cerând 
prin soliile preacuratei Tale Maici, Hristoase Dumnezeule, şi ale tuturor 
sfinților, să ni se dea mare mila Ta. 
Și acum, a Născătoarei, acelaşi glas 

O minune nouă între toate minunile cele de demult... 

Troparul „Născătoare de Dumnezeu Fecioară ” de trei ori şi celelalte ale 
privegherii. 


DUMINICĂ DIMINEAȚĂ LA UTRENIE 


Obişnuitele stihologii ale Învierii 
Canoanele: al Învierii, al Crucii-Învierii şi al Născătoarei pe 5, şi al 
Triodului pe 6. 
Canonul Triodului, cu acrostihul „Astăzi a venit strălucirea cu 
dumnezeiască lumină a dreptei-credinţe ”. Facerea lui Teofan. 


Oda 1, glas 4 ,,„Adâncul Mării Roşii” 

Săltând cu veselie astăzi, credincioşilor să strigăm: Cât de minunate sunt 
lucrurile Tale, Hristoase, şi cât de mare e puterea Ta, Cel ce ai lucrat 
înțelegerea şi armonia noastră! 

Zi de bucurie veniți să săvârşim, gânditorilor de Dumnezeu; acum cerul şi 
pământul se veselesc, iar cetele îngerilor şi adunările muritorilor prăznuiesc. 

Cea mai mare binefacere văzând: mădularele depărtate ale lui Hristos 
adunate la un loc spre unire, să batem din palme şi să lăudăm pe Dumnezeu, 
Care a prezidat pacea noastră. 

Datu-s-au astăzi Bisericii biruințele la semnul şi sfatul mişcat de 
Dumnezeu al Teodorei şi a lui Mihail, împărații noştri, care ţin 
dreapta-credință. 

A Născătoarei 

Săbiile ereziilor rău-credincioase au pierit, şi văzând biserica ta, 
Preacurată cinstită, împodobită cu icoane în chip preaevlavios şi 
drepteredincios, să ne veselim acum cu toată sfinţenia. 


Oda 3 „Se veseleşte de tine” 

Nu se mai înalță acum sprânceana ereticilor, căci puterea lui Dumnezeu a 
întărit Ortodoxia. 

Nori să ne stropească astăzi rouă cerească din cer, cum zice prorocul, 
pentru învierea credinței. 

Cu sunet frumos să trâmbiţeze în chip mai presus de fire trâmbiţele 
tainice ale Apostolilor lui Hristos reînălţarea cinstitelor icoane. 

Să lăudăm pe Hristos Care ne-a arătat o împărătească drept-credincioasă 
şi iubitoare de Hristos împreună cu odrasla ei de Dumnezeu încununată. 

A Născătoarei 

Cortul tău cel sfânt luându-l iarăşi noi, credincioşii, Preacurată, cerem să 

fim luminați acum de harul cel luminos. 


Sedealna, glas 1 „Ceata îngerească” 

Întipărind în icoană chipul Tău, strigăm în chip limpede naşterea Ta, 
minunile Tale negrăite şi răstignirea Ta de bunăvoie, Hristoase; de aceea 
demonii sunt izgoniți cu frică, iar cacodocşii se tânguie cu mâhnire ca nişte 
părtaşi ai acestora. 

Slavă 

Cu chipurile prorocilor, cu înfățişările apostolilor, cu icoanele şi 
închipuirile sfinţilor mucenici şi ale tuturor sfinţilor se găteşte cu sfinţenie, 
iar cu strălucirile înțelese cu mintea ale Mirelui şi Miresei înțelese cu mintea 
se luminează acum Maica noastră Biserica, Sionul cel de sus. 

Și acum, a Născătoarei 

Celor ce cu dor cinstesc icoana ta sfântă, cinstită, şi Maică a lui 
Dumnezeu te vestesc cu un glas şi se înclină ție cu credință, arată-te 
străjuitoare şi ocrotitoare tare, întorcând departe de la aceştia toate greutăţile, 
ca una ce poți toate. 


Oda 4 „Ridicat pe cruce” 

Cu venirea dumnezeiescului Mângâietor, sfințeşte biserica Ta şi cu 
venirea Lui alungă înşelăciunea ereziei, Cuvinte al lui Dumnezeu, 
Mult-milostive. 

Izbăvind pe poporul Tău de o rea-credinţă foarte silnică, arată-l aprins de 
zelul dreptei-credințe şi strigând cu credinţă: Slavă puterii Tale, Doamne! 

Văzând dumnezeieştile corturi strălucind de chipurile cu dumnezeiască 
întipărire ale icoanelor lui Hristos şi ale Născătoarei de Dumnezeu, să ne 
veselim cu sfântă cuviință. 

Împărăteasa împodobită cu cunună dorind adevărata Împărăţie a lui 
Hristos, a zugrăvit icoana Lui preacurată şi chipurile sfinților. 

A Născătoarei 

Născând pe Dumnezeu Cuvântul întrupat, te-ai arătat sfințire cu 
dumnezeiască cuviință a Acestuia, Tu cea plină de har; pentru aceea 
sanctuarul tău luminos îl resfințim. 


Oda 5 „Tu, Doamne, lumină ” 

Pune, Doamne, Bisericii Tale întărire, ca să rămână în veacul veacului 
neclintită de valul ereziilor. 

În tot pământul a strălucit lumina veseliei şi ajutorului dat credincioşilor 
de sus. 

Cel ce eşti singur bun şi izvor al bunătății, Tu înalță cornul împăraților 
credincioşi care cinstesc icoana Ta. 

Lumina neapusă a dreptei-credinţe ne-ai răsărit cu porunca de Dumnezeu 
insuflată şi la un semn gânditor de Dumnezeu al credincioşilor împărați. 

A Născătoarei 

Înnoieşte-ne nouă, bunăcuviința dintru început, preacurată Maica lui 

Dumnezeu şi cu harul sfințeşte această casă a ta. 


Oda 6 „Jertfi-voi Tie, Doamne” 

Se scrie şi cinsteşte fiind închinată cu credință întipărirea Stăpânului, iar 
Biserica primeşte iarăşi  îndrăznire, slăvind pe Mântuitorul cu 
dreaptă-credință. 

Se dezbracă de mâhnire şi întunericul ereziei Biserica lui Hristos, poartă 
haina veseliei şi se acoperă cu harul dumnezeiesc şi purtător de lumină. 

Bunul nume al strălucirii dintru început l-a câştigat poporul ortodocșilor 
la un semn al împărătesei şi împăratului Mihail, evlaviosul ei fiu. 

A Născătoarei 

Cel ce a poruncit în vechime să se facă un cort al mărturiei, ca într-un 
cort cuvântător locuieşte întru tine Cel singur slăvit, Care slăveşte, Fecioară, 
cu minuni biserica ta. 


Condac, glas 8 
Cuvântul necircumscris al Tatălui întrupându-Se din tine, Născătoare de 
Dumnezeu, S-a circumscris şi remodelând chipul cel întinat l-a amestecat cu 
frumuseţea dumnezeiască; deci mărturisind mântuirea, o povestim cu lucrul 
şi cu cuvântul. 


Icos 
Această taină a Economiei prorocii din vechime insuflați în chip 
dumnezeiesc au vestit-o mai dinainte pentru noi, cei ce am ajuns la sfârşitul 
veacurilor şi care am dobândit luminarea ei. Deci luând prin ea cunoştinţă 
dumnezeiască, cunoaştem pe Dumnezeu Un Domn slăvit în Trei Ipostase şi 
numai Lui slujindu-l şi având o singură credință şi un singur Botez, ne-am 

îmbrăcat în Hristos; deci mărturisind mântuirea, o povestim cu lucrul şi cu 
cuvântul. 


Sinaxarul din Minei, apoi acesta. 


În ziua aceasta, în prima Duminică din Postul Mare, facem 
aducere-aminte de reînălțarea sfintelor şi cinstitelor icoane 
care s-a făcut de împărații din Constantinopolului de veşnică 
pomenire Mihail şi mama lui Teodora, pe vremea patriarhiei 
Sfântului Metodie Mărturisitorul. 


Stih: Icoanele surghiunite în chip necuviincios 
mă bucur văzându-le închinate cu cuviință. 

Leon Isaurul [717-740], potrivit îngăduinței lui Dumnezeu, din păzitor de 
asini şi lucrător cu palmele, a pus stăpânire pe sceptrul împărăției 
Constantinopolului, pe vremea când era cârma Bisericii cel întru sfinți 
Gherman [715-730]. Îndată Leon a poruncit de l-a chemat la el şi i-a zis: 
„Mi se pare, Înalt Prea Sfinţite Stăpâne, că icoanele nu se deosebesc întru 
nimic de idoli. Porunceşte deci să le scoată repede din biserici. lar dacă sunt 
adevărate chipurile sfinților, atunci să fie ridicate mai sus, pentru ca să nu le 
spurcăm necontenit sărutându-le şi să cădem astfel în păcat.” Patriarhul a 
respins aceste cuvinte groaznice ale împăratului şi i-a spus: „Să nu fi tu 
acela, împărate! Am auzit că s-a pornit odată cineva cu furie împotriva 
sfintelor icoane; iar numele aceluia este Conon.” „Eu mă numeam aşa, a 
răspuns împăratul, pe când eram copil.” Pentru că n-a vrut să asculte de 
porunca lui, împăratul l-a surghiunit [în 730] de pe scaunul patriarhal şi l-a 
înlocuit cu Anastasie [730-754], care-i împărtăşea gândul. Şi aşa s-a ivit 
atunci lupta împotriva sfintelor icoane. Se spune că evreii i-au strecurat pe 
furiş această ură, prezicându-i printr-o magie oarecare urcarea la împărăție 
pe când era sărac şi-şi câştiga existenţa împreună cu ei păzind asini. După ce 
Leon şi-a sfârşit rău viața, a urmat la tronul împărătesc fiul lui, Constantin 
Copronim [740-775], care era pornit cu mult mai multă furie împotriva 
sfintelor icoane. Pentru ce să mai spunem câte şi ce fel de fapte groaznice a 
săvârşit şi acest nelegiuit? Dar şi el şi-a săvârşit viaţa mai ruşinos şi urmează 
pe tronul împărătesc [Leon] fiul său născut cu hazara [775-780]. Dar după 
ce şi el şi-a trăit rău viaţa, i-au urmat la conducerea împărăției Irina şi 
Constantin [780-802]. Aceştia, sfătuiți fiind de patriarhul Tarasie [784-806], 
au adunat [în 787] al şaptelea Sinod Ecumenic şi Biserica lui Hristos a 
căpătat iarăşi sfintele icoane. După ce au părăsit şi aceştia tronul împărătesc, 
s-a urcat Nichifor patriciul [802-811], apoi Stavrachie, fiul lui [811], după 
care a urmat Mihail Rangabe [811-813]. Toţi au cinstit sfintele icoane. Lui 
Mihail i-a urmat sălbaticul Leon Armeanul [813-820]. Acesta a pornit o a 
doua luptă împotriva icoanelor, înşelat fiind de un monah zăvorât şi 
rău-credincios. Şi iarăşi a fost lăsată fără podoabă Biserica lui Dumnezeu. 
După Leon Armeanul a venit pe tronul împărătesc Mihail Amoreul [820-— 
829]. După el a venit Teofil, fiul său [829-843], care i-a lăsat în urmă pe 
înaintaşii săi în nebunia sa împotriva icoanelor. Acest Teofil a dat la osânde 
şi pedepse groaznice pe mulți dintre sfinţii părinţi pentru cinstitele icoane. 
După ce şi-a sătura cruzimea timp de doisprezece ani, a fost cuprins de o 
boală de măruntaie şi pe când urma să se smulgă din viaţă, a deschis foarte 
tare gura lui încât se arătau şi cele dinăuntrul lui. Împărăteasa Teodora, 
foarte întristată din pricina aceasta şi copleşită de durere, a adormit şi a văzut 
în vis pe Preacurata Născătoare de Dumnezeu cu Pruncul Cel mai înainte de 
veci în braţe, înconjurată de îngeri strălucitori care loveau şi îşi băteau joc de 
Teofil, bărbatul ei. Când s-a sculat din somn, Teofil şi-a venit puţin în 
simțire şi a strigat: „Vai de mine, ticălosul! Din pricina sfintelor icoane sunt 
bătut”. Îndată împărăteasa a pus la căpătâiul lui icoana Născătoarei de 
Dumnezeu şi s-a rugat ei cu lacrimi. lar Teofil, deşi era grozav de bolnav, 
văzând pe unul din cei ce stăteau în jurul lui că poartă engolpion, i l-a smuls 
şi l-a sărutat. Și îndată gura lui, care scrâşnea împotriva icoanelor, şi 
neruşinatul lui gâtlej, care stătea deschis, au venit la starea lor firească de 

mai înainte, i s-au potolit necontenitele dureri şi chinuri şi a adormit 
mărturisind că bun lucru este a cinsti şi a ne închina sfintelor icoane. Scoţând 
deci împărăteasa din lăzile ei cinstitele şi sfintele icoane, l-a făcut pe Teofil 
să le sărute şi să le cinstească din tot sufletul. După puţină vreme Teofil a 
murit. Teodora a chemat pe toţi cei din surghiun, a eliberat pe cei din 
închisori şi a poruncit să se trăiască în libertate. A izgonit de pe scaunul 
patriarhal pe loan, numit şi lani, care era mai mult căpetenia vrăjitorilor şi 
demonilor decât patriarh. Iar tronul patriarhal s-a suit mărturisitorul lui 
Hristos, Metodie [843-847], care pătimise multe mai înainte şi fusese 
îngropat de viu într-o groapă. Aşa stând lucrurile, loanichie cel Mare, care 
sihăstrea în munții Olimpului, a avut o cercetare dumnezeiască. A venit la el 
marele sihastru Arsaachie şi i-a spus: „Dumnezeu m-a trimis la tine ca să 
mergem la preacuviosul bărbat Isaia, care sihăstreşte închis într-o peşteră din 
Nicomidia, spre a învăţa de la el cele ce sunt plăcute lui Dumnezeu şi 
potrivite Bisericii Lui”. Şi într-adevăr, când au ajuns la el, au auzit din gura 
lui: „Acestea zice Domnul: «lată s-a apropiat sfârşitul duşmanilor icoanei 
Mele. Duceţi-vă la împărăteasa Teodora, dar şi la patriarhul Metodie, şi le 
grăiți aşa: Să opriți pe toți cei nesfinţiți şi aşa, împreună cu îngerii, să-mi 
aduceţi jertfă, cinstind icoana chipului Meu şi Cruceay.” Auzind acestea, 
s-au dus îndată la Constantinopol şi au vestit cele ce Ii s-au spus patriarhului 
Metodie şi tuturor aleşilor lui Dumnezeu. lar ei adunându-se s-au dus la 
împărătească, pe care au aflat-o cu totul încredințată, căci din părinți era 
evlavioasă şi iubitoare de Dumnezeu. Îndată împărăteasa şi-a scos icoana 
Născătoarei de Dumnezeu ce-i atârna la gât şi, în văzul tuturor, a sărutat-o 
spunând: „Anatema să fie dacă cineva nu se închină şi nu sărută icoanele 
prin relație, nu prin adoraţie, nu ca pe nişte dumnezei, ci ca pe nişte icoane 
ale arhetipurilor din pricina afecțiunii şi dorului după acestea!” Şi toți cei 
care erau acolo s-au bucurat cu bucurie mare. La rândul ei, împărăteasa i-a 
rugat şi ea să facă rugăciuni pentru Teofil, bărbatul ei. lar ei, văzând credinţa 
ei, au fost înduplecaţi, cu toate că la început nu voiau. Şi în adevăr, cel întru 
sfinți Metodie a adunat poporul, tot clerul şi pe arhierei în Marea Biserică a 
lui Dumnezeu [Sfânta Sofia], printre care erau şi aceşti bărbaţi aleşi: cei din 
Muntele Olimp, marele Ioanichie, Arsaachie şi Navcratie, ucenicii lui 
Teodor Studitul, Teofan şi Teodor „scrişii” şi mărturisitorii, Mihail 
aghiopolitul şi singhelul şi mulţi alţii, şi cu toţii au făcut toată noaptea 
rugăciuni către Dumnezeu pentru Teofil, rugându-se cu lacrimi şi cu rugă 
fierbinte. Aşa au făcut tot timpul celei dintâi săptămâni a Postului Mare, 
acelaşi lucru făcându-l şi împărăteasa Teodora împreună cu femeile şi cu 
restul poporului. Şi pe când se făceau aceste rugăciuni, vineri, pe la 
revărsatul zorilor, împărăteasa a adormit şi i se părea că se găseşte la 
picioarele Crucii şi că treceau pe cale, cu mult zgomot, nişte oameni care 
duceau felurite unelte de chin. În mijlocul lor era dus legat cu mâinile la 
spate şi împăratul Teofil. Când l-a văzut, a mers şi ea după cei care-l duceau 
pe acesta. Ajungând la Poarta de bronz, a văzut un bărbat strălucitor la față, 
care sta înaintea icoanei lui Hristos, iar Teofil s-a oprit înaintea lui. 
Împărăteasa s-a atins de picioarele acelui bărbat şi se ruga pentru împărat. 
Dar numai ce a deschis Teodora gura, că acel bărbat i-a zis: „Mare este, 
femeie, credința ta! Află că pentru lacrimile şi pentru credinţa ta, încă şi 
pentru rugile şi rugămințile robilor Mei şi ale preoților Mei, îl iert pe Teofil, 
bărbatul tău!” După aceea a spus şi celor care-l duceau pe Teofil: 
„Dezlegaţi-l şi daţi-l femeii lui!” Împărăteasa l-a luat şi a plecat 
bucurându-se şi veselindu-se. Și îndată s-a trezit din somn. Acestea le-a 
văzut în vis împărăteasa Teodora. lar patriarhul Metodie, în timp ce se 
făceau rugăciuni şi cereri pentru Teofil, a scris pe o hârtie numele tuturor 
împăraţilor eretici, între care a pus şi numele lui Teofil, şi a pus această 
hârtie sub Sfânta Masă fără să ştie nimeni. Vineri vede şi el un înger 
înfricoşător că intră în Marea Biserică. Se apropie de el şi pare că-i spune: 
„Ţi-a fost ascultată rugăciunea, episcope! Împăratul Teofil a primit iertare! 
Nu mai supăra pe viitor Dumnezeirea pentru el!” Patriarhul, vrând să ştie 

de-i adevărată vedenia, s-a sculat din locul unde era, a luat hârtia, a 
desfăcut-o — o, judecăţile lui Dumnezeu! — şi a găsit şters cu totul de 
Dumnezeu numele lui Teofil. Mult s-a bucurat împărăteasa când a auzit 
acestea şi a înştiințat patriarhul să adune întreg poporul cu sfintele cruci şi cu 
sfintele icoane în Marea Biserică, ca s-o împodobească din nou cu sfintele 
icoane şi să facă tuturor cunoscută această nouă minune. Și într-adevăr, 
îndată s-au adunat toţi în biserică cu lumânări în mâini. Şi au venit şi 
împărăteasa cu fiul ei. Şi făcând procesiune, au pornit de acolo până la 
aşa-numitul Milion, cu sfintele icoane, cu dumnezeieştile şi cinstitele lemne 
ale crucii, cu sfânta şi dumnezeiasca Evanghelie, strigând: „Doamne 
miluieşte!” Şi tot aşa s-au întors din nou în biserică şi au săvârşit 
dumnezeiasca Liturghie, sfintele şi cinstitele icoane fiind reînălțate de nişte 
bărbaţi cu o viaţă deosebit de sfântă; cei drept-credincioşi şi cucernici au fost 
slăviți, iar necredincioşii potrivnici şi care n-au primit cinstirea sfintelor 
icoane au fost dezavuaţi. Şi aceşti sfinți mărturisitori au hotărât ca de atunci 
în fiecare an să se facă aşa această sfântă prăznuire, ca nu cumva să cădem 
din nou în aceeaşi rea-cinstire. 

Pentru rugăciunile sfinţilor Tăi mărturisitori, Hristoase, care eşti Icoană 
fără schimbare a Tatălui, miluieşte-ne pe noi. Amin. 


Oda 7 „, În cuptorul persienesc ” 

Să dănţuiască cu dor dumnezeiesc întru strălucirea Bisericii oştirea 
îngerilor cântând cu gând dumnezeiesc: Binecuvântat eşti în biserica slavei 
Tale, Doamne! 

Biserica şi adunarea celor întâi-născuţi se bucură văzând acum poporul 
dumnezeiesc cântând în acelaşi gând: Binecuvântat eşti în biserica slavei 
Tale, Doamne! 

Izbăviţi fiind de ceața ereziei dinainte la un semn al Teodorei, 
împărăteasa de vrednică cuviință, cântăm: Binecuvântat eşti în biserica 
slavei 'Tale, Doamne! 

A Născătoarei 

Mai presus decât corurile cele de sus te-ai înălțat, Preacurată, făcându-te 
singură Maică a Făcătorului a toate, deci bucurându-ne strigăm: 
Binecuvântată eşti tu între femei, atotnepătată Stăpână! 


Oda 8 „Mâinile întinzându-şi Daniel ” 

Păzind rânduielile părinteşti ale Bisericii, zugrăvim icoanele lui Hristos şi 
ale sfinților Lui sărutându-le cu gura, cu inima şi cu voința, şi strigând: 
Binecuvântaţi toate lucrurile Domnului pe Domnul! 

Ridicând cinstirea şi închinarea icoanei în chip înţelept la prototipul ei, 
aşa o cinstim, şi urmând învățăturilor grăitorilor de Dumnezeu strigăm lui 
Hristos cu credință: Binecuvântați toate lucrurile Domnului pe Domnul! 

Mintea strălucindu-şi cu luminarea dumnezeiescului Duh cinstita 
împărăteasă şi având roade de gânduri dumnezeieşti, a iubit bunăcuviinţa şi 
frumuseţea Bisericii lui Hristos, binecuvântând împreună cu credincioşii pe 
Iisus Dumnezeul-om. 

A Născătoarei 

Cu razele luminii gândite cu mintea luminată fiind casa ta, umbreşte 
acum pe toți cu norul Duhului şi sfinţeşte pe credincioşi care cântă într-un 
glas: Binecuvântaţi toate lucrurile Domnului pe Domnul! 


Oda 9 „Hristos Piatra cea netăiată de mână ” 

Văzând cinstita biserică iarăşi împodobită cu zugrăvelile sfinte ale 
icoanelor, să alergăm toţi cu dreaptă-credință şi să strigăm lui Hristos: Pe 
Tine Te slăvim Întreit Sfinte! 

Podoabă şi cinste agonisindu-şi Biserica crucea Ta şi cinstitele icoane şi 
întipăririle sfinților, cu veselie şi voioşie Te măreşte, Stăpâne. 

Luminează cu dumnezeiasca Ta slavă pe împărații noştri, îndurate, şi cu 
tabere şi arme îngereşti îngrădeşte-i, supunându-le îndrăzneala păgânilor, 
Stăpâne. 

A Născătoarei 

Ridicatu-s-a osânda Evei, Născătoare de Dumnezeu, că tu Curată ai 
născut în chip de netâlcuit pe Stăpânul a toate, a Cărui asemănare o sărutăm 
acum în icoane. 


Luminânda Învierii, apoi aceasta: 

Săltaţi, bateţi din palme, cântaţi cu veselie strigând: Cât de minunate şi 
străine sunt lucrurile Tale, Hristoase, şi cine va putea spune tăria puterii 
Tale, Mântuitorule, care ai unit într-o singură Biserică înţelegerea şi armonia 
noastră! 

A Născătoarei 

Săbiile neplăcutei erezii au încetat acum şi amintirea ei a pierit cu vuict, 
căci văzând Biserica ta, Preacurată, împodobită cu toată cuviinţa cu harurile 
cinstitelor icoane, ne umplem de bucurie toți. 


La laude 
Stihiri ale Învierii 4, una lui Anatolie, şi următoarele prozomii ale Triodului, 
glas 4 „Dat-i semn” 

Întru Tine se veseleşte Biserica, Iubitorule de oameni, întru Mirele şi 
Făcătorul ei, Care cu voința Ta cu dumnezeiască cuviinţă ai izbăvit-o din 
rătăcirea idolilor şi prin cinstitul Tău Sânge ai unit-o cu Tine; şi primind cu 
strălucire sfânta reînălţare a icoanelor, bucurându-se Te laudă şi slăveşte cu 
credință. 

Stih: „Mărturisi-mă-voi Ţie, Doamne, cu toată inima mea; spune-voi toate 
minunile Tale” 

Reînălțând iarăşi întipărirea trupului Tău, Doamne, o sărutăm cu drag, 
arătând marea taină a economiei Tale; căci nu ni Te-ai arătat în chip părelnic 
cum spun ucenicii luptători împotriva lui Dumnezeu ai lui Mani, ci în 
realitatea şi în firea trupului prin care suntem conduşi spre dorul şi dragostea 
Ta. 

Stih: „Scoală-Te, Doamne, Dumnezeul meu, înalță-se mâna Ta; nu uita pe 
săracii Tăi până în sfârşit” 

Zi plină de bucurie şi veselie s-a arătat astăzi, fulgeră strălucirea 
dogmelor celor preaadevărate iar Biserica lui Hristos străluceşte împodobită 
fiind acum cu reînălțările sfintelor icoane şi cu strălucirile întipăririlor, iar 
drept premiu dat de Dumnezeu se face înţelegerea credincioşilor. 

Slavă, idiomelă, glas 8 

În vremea înfrânării Moise a primit Legea şi a tras pe popor cu sine; 
postind, Ilie a încuiat cerurile, iar prin post cei trei tineri ai lui Avraam au 
biruit pe tiranul fără de lege; prin el învredniceşte-ne şi pe noi Hristoase să 
ajungem la învierea Ta strigând aşa: Sfinte Dumnezeule, Sfinte tare, Sfinte 
fără de moarte, miluieşte-ne pe noi! 

Și acum 
Preabinecuvântată eşti Născătoare de Dumnezeu Fecioară... 


Doxologia mare şi apolis. 


650 


Iar după apolisul utreniei şi înainte de Liturghie, ieşim în procesiune în 
comun împreună cu icoanele, lemnele crucii şi cinstitele icoane şi venim la 
locul rândui, unde trebuie să se citească Sinodiconul. 

lar mergând noi într-acolo, cântăm canonul de față, facerea Părintelui 
nostru Metodie Patriarhul, glas 6: 


Cântarea 1 „Ajutor şi acoperitor ” 


Cântare de mulțumire să cântăm credincioşii binefăcătorului Dumnezeu a 
toate, că ne-a ridicat com de mântuire o împărăție tare, apărătoare a 
Ortodoxiei (de două ori). 

Arătatu-s-a cu adevărat dumnezeiescul har lumii, slavă şi cinste s-au 
arătat acum; saltă Biserica primind veşmântul de care a fost dezbrăcată. 

Haina lui Hristos cea sfâşiată odinioară de amăgitorul şi vrăjitorul loan” 
dumnezeieştii Părinți ţesând-o în chip înţelept au dat-o Bisericii. 

Luând înapoi chipul Domnului, se bucură Biserica şi saltă împreună cu 
fini ei, primind de la EI drept cununi de biruință simbolurile Ortodoxiei. 

Să se ruşineze deci şi să fie cu sfială nebunii, Lezix acela şi Antonie 
cumplitul împreună cu loan şi Teodor, tăgăduitorii credinţei. 

Iani şi lambri care s-au răzvrătit oarecând împotriva legiuitorului Moise, 
au fost ruşinați, iar acum loan amăgitorul se arată cu adevărat ruşinat 
împreună cu Antonie. 

Tu, Hristoase, ai risipit haita luptătorilor împotriva lui Dumnezeu şi ai dat 
înapoi Bisericii Tale veşmântul pentru care, ca un bun, Ţi-ai vărsat sângele. 

Slavă 

Pe Tine, Treime, Te teologhisesc şi mă închin stăpânirii Tale 
dumnezeieşti; izbăveşte-mă din tot felul de ispite, căci în Tine cred, în Tatăl, 
Fiul şi Duhul Cel Preasfânt. 

Și acum 

Purtând haina împărătească luată din Tine, Fecioară, Dumnezeu S-a arătat 
muritorilor în chip de om, îndoit în ființă; al Cărui chip îl avem spre 
închinare. 


Cântarea 3 „Întăreşte, Doamne” 


Veseliţi-vă, coruri ale Părinților şi Apostolilor, văzând toţi închinarea 
icoanelor pe care ați predat-o în chip arătat (de două ori). 

Să strige Biserica: am luat înapoi frumusețea mea şi am îmbrăcat 
veşmântul meu, de care m-a dezbrăcat loan! 

Ruşinaţi-vă cei fără-de-lege, care aţi flecărit împotriva Domnului; căci 
S-a întrupat şi S-a arătat în icoană, pe care o sărutăm prin relaţie. 

Dogmele spurcate şi învățăturile nelegiuite cu purtări vrăjitoreşti” ale lui 
Ioan cel nebun cine le va spune? 

Anatema să fie Lezix şi loan, împreună cu Antonie, Teodor ateul şi 
hulitorul, împreună cu Teodot nebunul! 

Strigă sângele cel vărsat de loan pentru dumnezeiasca asemănare 
purtătoare-de-trup a Stăpânului. 

Alungat-a Domnul haita străinilor şi a dat înapoi ale Sale celor ai Lui. 
Slavă bunătăţii Sale! 

Slavă 


3 Ioan VII Gramaticianul (837-843), ultimul patriarh iconoclast al Constantinopolului, 
erudit umanist, acuzat aici de vrăjitorie, probabil din pricina pasiunii sale pentru autorii antici 
şi teurgia neoplatonică. Alături de acesta canonul adresează invective şi celorlalți patriarhi ai 
Constantinopolului din a doua fază a iconoclasmului: Teodot (815-821), Antonie (821-837), 
Ioan VII (837-843), precum şi altor câteva personaje importante din timpul celui de-la doilea 
iconoclasm. 


+ Literal: „cu purtări delfice” (delphikous tropous). 

Să ne închinăm în chip ortodox voinţei, puterii şi împărăției fără de 
început a Treimii, înfierându-l pe Arie pururea. 
Și acum 
Mărturisim că ai născut cu adevărat pe Dumnezeu, Stăpână, neluând 
seamă la vorbele lui Nestorie, ci la dogmele Părinților. 


Cântarea 4 „Auzit-a prorocul” 


Veseleşte-te Biserică şi tot oraşul şi ținutul cu voioşie; să se deschidă 
acum schiturile şi cei feciorelnici împodobiţi-vă; iar moaştele şi icoanele 
mucenicilor să primească închinăciune cu vrednicie (de două ori). 

Hristos vă cheamă, veniți acum cu râvnă dumnezeieşti părinți şi zugrăviți 
apostoleşte vederea întrupării, minunile şi patimile Lui, precum scrie 
dumnezeiasca Evanghelie. 

Adunaţi-vă vesele mulțimile monahilor cu îndrăznire, căci dacă vor avea 
putere în chip rău, iarăşi vor fi înfrânți, fricoşii, şi orice sfat vor sfătui unii ca 
aceştia risipi-l-va Domnul. 

Biciuirile părinţilor, sângele rănilor nu mai sunt cu adevărat; 
surghiunurile necontenite au încetat şi pacea domneşte în toată cetatea; nu 
mai are putere amăgirea, căci cu noi este Dumnezeu. 

Viţa răutăţii şi-a întins mlădiţele necredinței, a înflorit strugurul cel amar 
şi mânie drăcească este vinul lor; din care poporul lui Dumnezeu a băut cu 
adevărat reaua înţelegere cea noroioasă. 

Întinat-au biserica Ta prin hirotonii nelegiuite pentru bani, dar au fost 
izgoniți potrivit canoanelor şi au căzut din slava dumnezeiască Simon 
Magul, iar împreună cu el şi loan şi cumplitul Antonie. 

Adunându-ne credincioşii, să strigăm de trei ori „anatema” ca unor lupi 
răi fiarelor şi luptătorilor împotriva lui Dumnezeu, lui Antonie spurcatul şi 
călcătorul de lege, lui loan cel cu cuget satanicesc şi războitor împotriva 
Bisericii. 

Slavă 

O singură stăpânire necreată, Părinte, Fiule şi Duhule, Te venerăm şi ne 
închinăm Ţie, Căreia heruvimii cei cu mulți ochi şi serafimii cei cu şase aripi 
strigă cu laude: Sfânt, Sfânt, Sfânt eşti, Atotţiitorule Preaînalte. 

Și acum 

Mai sfântă decât sfinții şi mai înaltă decât făpturile singură te-ai arătat, 
Fecioară Maică, ceea ce ai purtat în pântec pe Ziditorul tău; de aceea ne 
închinăm sfântului tău chip, care ai născut pe Dumnezeu. 


Cântarea 5 „De noapte zorind” 


Hristos a biruit!, să salte pământul, să înceteze tulburarea şi plânsul 
robilor Domnului, iar credința să se lăţească peste tot în lume (de două ori). 

Văzând în icoană răstignirea, să ne închinăm cu drag sărutând pe Hristos 
şi semnele Lui şi să ne închinăm lor nu cinstindu-le ca pe nişte dumnezei. 

Să înceteze duhul mult-grăitor şi hulitor al lui Lezix, care vorbeşte mereu, 
ziua şi noaptea, împotriva dumnezeiescului chip al lui Hristos şi al sfinţilor. 

De cei ai urât, de trei ori nenorocite, închipuirea preacurată a întrupării lui 
Hristos şi a tuturor sfinților? Căci nu unor idoli surzi ne închinăm noi, 
credincioşii. 

Uneltele necredinţei au adunat sinod de preoți necredincioşi împotriva 
Dumnezeului Celui Preaînalt, ca odinioară iudeii Ana şi Caiafa. 

În ziua judecății, preaticăloase, se vor ridica învinuind sufletul tău lipsit 
de Dumnezeu poporul părinţilor, cele căror trupuri le-ai dezgolit prin bătăi 
nemăsurate. 

Toate bisericile să strige chiuind, întărite toate de chipul sfintelor icoane 
ale Domnului şi ale sfinților Lui. 

Slavă 

Unime în Trei Ipostase Care ţii toate cu puterea Ta, slavă Ţie, Părinte, 
Fiule şi Duhule; izbăveşte-i pe cei ce se încred în Tine din orice fel de 
vătămare. 

Și acum 

Ca pe un sfeşnic de aur preaîmpodobit te cinstim pe tine, Stăpână, care ai 
născut lumii Lumina cea înțeleasă cu mintea şi ai micşorat pâcla cea 
întunecoasă, Fecioară. 


Cântarea 6 „Strigat-am din toată inima mea” 


Strigat-au străjerii veghetori ai Bisericii cerându-i să-l dai pace; şi ai 
auzit şi luat aminte la cererea lor (de două ori). 

Vădite au fost făcute cursele de vânătoare ale amăgitorului prin 
învățăturile Părinților, şi Dumnezeu Cel necircumscris cu Dumnezeirea, 
Care a luat chip în trup, e lăudat în cântări. 

Ruşinaţi-vă lucrătorii rătăcirii şi împreună cu Antonie să piară şi Teodot, 
Lezix şi Teodor, adâncul pierzaniei. 

Gura ţi-ai deschis, nenorocite, nu în cântări duhovniceşti, ci în hule 
împotriva Stăpânului tău lepădând cinstita facere de icoane. 

Răsturnat-ai dogmele Părinților şi învăţăturile Apostolilor scriind vrute şi 
nevrute după religia ta nelegiuită, loane luptătorule împotriva lui Hristos. 

Fumul tău a umplut de lacrimi ochii drept-credincioşilor;, dar risipit a fost 
de vântul dumnezeieştilor învățători, loane gânditorule al celor deşarte. 

Rupt-ai veşmântul dumnezeiesc ca Arie odinioară haina lui Hristos; de 
aceea ai fost izgonit departe de Biserică, alungat ca un câine. 

Slavă 

O singură stăpânire a Dumnezeirii în Trei Ipostase slăvesc, căci este Un 

Dumnezeu, Tată, Fiu în Duh, chiar dacă despărţit de trăsături şi persoane. 
Și acum 

Cetate a lui Dumnezeu te-ai arătat proroceşte curată de Dumnezeu slăvită, 
din care S-a născut Însuşi Făcătorul tău, păzindu-te după naştere ca mai 
înainte de naştere. 


Cântarea 7, Păcătuit-am, fărădelege am făcut” 


Stins-a acum dumnezeiescul har cuptorul ereziei care a stăpânit-o patru 
săptămâni de ani”, arzându-i pe caldeii spirituali şi răcorindu-i pe slujitorii 
Treimii (de două ori). 

Se înveşmântează, se găteşte şi împodobeşte Biserica cu chipurile 
Stăpânului a toate, ale Întrupării şi Patimilor Lui, purtând până la sfârşit 
simbolurile potrivit prorociilor dumnezeieşti. 

Prăznuieşte, serbează poporul Domnului care porți numele lui Hristos 
văzând Biserica iarăşi strălucind cu frumuseţea chipului dumnezeiesc pe care 
Dumnezeu fiind l-a purtat ca om ca să ne mântuiască. 

Sărăcit-a, flămânzit-a şi a însetat în trup Cuvântul, toate însuşiri ale fiinţei 
dumnezeieşti prin care e circumscris, dar prin Dumnezeire El e simplu şi 
necircumscris. 

Se surpă vrăjitoriile şi prezicerile luptătorului împotriva lui Hristos, căci 
s-a arătat egalul păgânilor, înălțându-se prin scrierile lor pe care le vântură 
cu totul glasurile drepţilor. 

Ce limbă va povesti învăţăturile tale ascunse, preaspurcate şi pierzătoare 
de suflet? Sau prezicerea ta de ventriloc, loane cu nume mincinos şi 
înainte-mergătorule al antihristului lui Satan? 

Nu se cădea, nelegiuite, să te numeşti cu acest nume [loan], ci mi degrabă 
Pitagora, Cronos şi Apolo sau altul dintre zei, a căror viaţă ai râvnit-o 
desfătându-te de desfrânările lor. 

Slavă 


5 28 de ani, între 815-843. 

O Treime veşnică, atotputernică, necuprinsă să venerăm toţi credincioşii, 
Tată, Fiu, şi Duh, şi să teologhisim strigând fără să-l contopim: Sfânt, Sfânt, 
Sfânt eşti Dumnezeule! 

Și acum 

Prealăudată, mult slăvită Fecioară Maică, care ai purtat în pântec pe 
Dumnezeu, izbăveşte de necazuri rele pe cei ce cinstesc sarcina ta 
preacurată, căci alt ajutor afară de tine, Mireasă a lui Dumnezeu, nu avem. 


Cântarea 8 „De care oştirile cereşti ” 


Să ne veselim ca prorocul şi să ne bucurăm tainic toţi credincioşii, căci 
aceasta este ziua în care Hristos Cuvântul a dat înapoi Bisericii veşmântul ei 
(de două ori). 

Cu război împotriva chipului lui Hristos au ieşit într-un suflet Lezix şi 
loan, carul lui Beliar, tăind Biserica cu secera răutăţii. 

Cine nu va jeli văzând marea îndrăzneală, dumnezeiescul chip [al lui 
Hristos] de pe poarta de bronz a palatului lovit cu putere de bărbaţi 
fără-de-lege prin învățătura lui loan? 

Cum n-ai priceput, orbule nenorocit, întunecatule la minte, văzând pe cea 
de sub cer împodobită cu chipul lui Hristos, şi tu singur având cugetul 
iudeilor? 

Tu ai socotit să surpi desăvârşit din dumnezeieştile biserici închipuirea 
Domnului şi tuturor sfinţilor, dar dumnezeiescul har a surpat tirania ta. 

Lezix cumplitul împreună cu loan, tăgăduitorii dreptei-credințe, au spus 
fără-de-lege să primească nicicum închinare cele sfinte, moaştele sfinților şi 
icoanele lor. 

Slavă 

Cinstind toţi cu dreaptă credință Stăpânirea dumnezeiască, făcătoare a 
toate, în Trei Ipostase, să-l slăvim în veci pe Tatăl Cel fără-de-început, pe 
Fiul Cel împreună-fără-de-început şi pe Duhul Cel ce a strălucit împreună cu 
Ei. 

Și acum 

Punte sigură a creştinilor, lauda şi scăparea credincioşilor, Stăpână de 
Dumnezeu Născătoare, tu singură eşti tuturor ajutătoare şi mântuitoare din 
toate primejdiile. 


Cântarea 9 „Zămislirea fără de sămânță ” 


Neamuri bateţi din palme, coruri ale părinților grăbiți-vă, iar asceții şi cei 
din munți veniți, adunaţi-vă, voi care aţi fost prigoniți de înşelătorul şi 
necredinciosul loan, să înfierăm vrăjitoriile şi prezicerile lui. 

Veseleşte-te pustie şi toată lumea locuită, munților, picurați toţi dulceaţă, 
dealuri, bucuraţi-vă, că Hristos Cuvântul a dat pace celor de pe pământ şi 
dumnezeieştilor biserici unitatea credinţei. 

Dumnezeul răzbunărilor a îndrăznit acum, Hristos S-a sculat întărind 
astăzi pe dumnezeieştii învățători să grăiască cu îndrăznire pogorârea Lui şi 
să circumscrie în icoană în chip sigur Întruparea Lui. 

Îndelung-răbdătorule, Doamne, cât de minunate sunt lucrurile Tale! Cine 
va număra iubirea Ta de oameni? Cum, văzându-i omorâţi pentru icoana Ta 
pe preoţii şi asceţii Tăi, nu i-ai ars pe cei rătăciţi, ci ai răbdat să fii ocărât? 

Cel ce ai înfipt neclătinată Biserica Ta, Doamne, şi porțile iadului nu vor 
avea putere împotriva ei, dă poporului Tău pacea Ta, ca toți cu o singură 
doxologie să ne închinăm Ție şi să Te slăvim. 

Anatema să fie cei ce nu cinstesc, Stăpâne, întipărirea întrupării Tale, 
înainte de toate loan împreună cu Antonie şi Teodor impiosul, cu Teodot şi 
cu ceilalți. 

Cel ce ai dat pacea Ta Apostolilor, Stăpâne, şi acum dă liniştea Ta 
tuturor, adunând cu mâna Ta pe cei risipiţi şi numără-i ca pe nişte oi 
cuvântătoare în staulul sfintei Tale Biserici. 

Slavă 

Slăvesc Dumnezeirea Tatălui, a Fiului şi a Duhului, Firea Una în Trei 
Ipostase, Fiinţă neîmpărțită distinctă însă în Persoane, având aceeaşi 
împărăție, lucrătoare a toate, desăvârşitoare atotputernică, care ţine la un loc 
toate. 

Și acum 

Ajutorul, acoperământul şi sprijinul tuturor, Născătoare de Dumnezeu, 
arată că poţi mijloci pentru toţi cei ce scapă la tine şi alungi pe cei 
necredincioşi cu puterea Fiului tău, căci ca o Maică poţi toate. 


Și venind la locul rânduit spunem troparul glas 2: 


Preacuratei Tale icoane ne închinăm, Bunule, cerând iertare greşelilor 
noastre, Hristoase Dumnezeule; căci de voie bine ai voit a te sui cu trupul pe 
cruce, ca să izbăveşti din robia vrăjmaşului pe cei care i-ai zidit. Pentru 
aceasta cu mulțumire strigăm ie: Toate le-ai umplut de bucurie, 
Mântuitorul nostru, Cel ce ai venit să mântuieşti lumea. 

Slavă şi acum 

Corul prorocilor împreună cu Moise şi Aaron cu veselie se veseleşte 
astăzi, că luând sfârşit prorocia străluceşte crucea, pe care ne-ai mântuit pe 
noi. Pentru rugăciunile lor, Hristoase Dumnezeul nostru, mântuieşte sufletele 
noastre. 


Diaconul: Să luăm aminte. 

Preotul: Pace tuturor! 

Strana: Şi duhului Tău. 

Diaconul: Înţelepciune! 

Strana: Să luăm aminte. 

Citeţul: Binecuvântează, părinte! 

Preotul: Binecuvântat este Dumnezeul nostru totdeauna, acum şi pururea 
Şi în vecii vecilor. Amin. 


655 


Sinodiconul care se citeşte în Duminica 


e. AX 
Ortodoxiei“ 


[1. Sinodiconul restabilirii icoanelor (11 martie 543) 
Contra iconomahilor] 


Mulţumire anuală datorată lui Dumnezeu în ziua în care am luat înapoi 
Biserica lui Dumnezeu, împreună cu arătarea dogmelor dreptei-credinţe şi 
răsturnarea relelor-credinţe ale răutăţii. 

Urmând” vorbelor proroceşti, cedând îndemnurilor apostoleşti învăţaţi 
fiind de istoriile evangheliceşti, prăznuim ziua înnoirii. Căci zice Isaia: „Să 
se înnoiască ostroavele înaintea lui Dumnezeu” [/s 41, 1; 46, 16] înțelegând 
prin acestea bisericile cele dintre păgâni; iar biserici nu sunt pur şi simplu 
zidirile şi strălucirile lor, ci plinătatea drept-credincioşilor din ele şi imnele şi 
doxologiile cu care aceştia slujesc Dumnezeirea. lar Apostolul, închinând 
acelaşi lucru, ne porunceşte „să umblăm întru înnoirea vieții” [Rm 6, 4] şi 
„dacă este cineva în Hristos făptură nouă” [2 Co 5, 17], să se reînnoiască [2 
Co 4, 16; Col 3, 10; Rm 12, 2]. lar cuvintele Domnului spun: „Şi era 
sărbătoarea înnoirii [Templului] în Ierusalim şi era iarnă” [In 10, 22] arătând 
profetic: fie iarna duhovnicească în care neamul iudeilor punea în mişcare 
împotriva Mântuitorului obştesc vijeliile şi tulburarea uciderii mânjite cu 
sânge, fie iarna care întristează simţurile noastre trupeşti prin prefacerea 
aerului în ger. Căci a trecut, da, a trecut şi peste noi iarna, dar nu cea care 
vine peste noi de obicei, ci cea care revarsă cruzimea răutăţii celei cu 
adevărat mari. Dar acum ne-a înflorit primăvara prielnică a harurilor lui 
Dumnezeu, în care ne-am adunat laolaltă să aducem mulțumită lui 
Dumnezeu pentru secerişul celor bune, încât şi noi să putem spune mai 
îndreptățit decât Psalmistul: „Vara şi primăvara Tu le-ai plăsmuit. Adu-Ţi 
aminte de aceasta” [Ps 73, 17-18]. 

Fiindcă Dumnezeul minunilor i-a zdrobit de pământ pe vrăjmaşii care-L 
ocărâseră pe Domnul şi au necinstit sfânta închinare adusă Lui în sfintele 
icoane şi pe cei înălțaţi şi semețiţi în relele lor credinţe, a dat de pământ 
trufia apostazie şi n-a trecut cu vederea glasul celor ce strigau către EI: 
„Adu-ţi aminte, Doamne, de ocara robilor Tăi, pe care o port în sânul meu de 
la multe neamuri [păgâne], cu care m-au ocărât vrăjmaşii Tăi, Doamne, cu 
care au ocărât schimbul Unsului Tău” [Ps 88, 49-50], iar schimb al Unsului 
[al lui Hristos] sunt cei răscumpăraţi prin moartea Lui şi care au crezut Lui 
prin cuvântul propovăduirii şi întipărirea în icoane; prin acestea [două] se 
recunoaşte de către cei răscumpăraţi marea lucrare a Economiei Lui săvârşite 
prin cruce şi prin pătimirile şi minunile Lui dinainte de cruce şi de după 
cruce, iar plecând de la acestea [două] imitarea pătimirilor Lui trece la 
apostoli, de aici la mucenici, iar prin aceştia coboară până la mărturisitori şi 
asceţi. 

De această ocară cu care vrăjmaşii Domnului au ocărât schimbul 
Unsului/Hristosului Său, aducându-și aminte Dumnezeul nostru, mişcat în 


$ Traducere diac. loan I Ică jr după ediţia critică exemplară a lui JEAN GOUILLARD, Le 
Synodikon de l'Orthodoxie (Travaux et Memoires 2), Centre frangaise de recherche d”histoire 
et civilisation byzantines, Paris, 1967, p. 44-107. 


7 Preambulul „Sinodiconului” calchiază şi adaptează pentru contextul secolului IX 
Cuvântarea a 44-a a Sfântului Grigorie din Nazianz La duminica nouă (PG 36, 608-621). 
Despre cadrul istoric al evenimentelor din 843 şi doctrina iconologică a „Sinodiconului”, a se 
vedea analizele lui GOUILLARD, op. cit p. 119-168, 169-182. 

măruntaiele Sale şi înduplecat de cererile Maicii Sale, însă şi ale apostolilor 
şi ale tuturor sfinților care au fost batjocoriți şi dispreţuiți împreună cu 
icoanele Lui, pentru ca, aşa cum au pătimit împreună cu EI în trup, aşa să fie 
părtaşi şi la batjocurile împotriva icoanelor Lui; aducându-şi deci aminte de 
acestea, Dumnezeul nostru a lucrat astăzi ceea ce hotărâse în sfatul Său ieri 
şi a înfăptuit [cf. Is 46, 11] a doua oară ceea ce săvârşise mai înainte. Căci 
prima dată, după mulţi ani de nesocotire şi necinstire a sfintelor icoane, a 
întors dreapta-credință înapoi la ea însăşi, iar acumi, a doua oară, după 
aproape treizeci de ani de maltratări, ne-a făcut nouă, nevrednicilor, 
eliberarea din necazuri, izbăvirea de cei ce ne întristau, reproclamarea 
dreptei-credinţe, siguranța închinării la icoane şi prăznuirea care ne aduce 
toate cele mântuitoare. Fiindcă pe icoane vedem patimile Stăpânului pentru 
noi, crucea, mormântul, iadul omorât şi jefuit, luptele şi cununile 
mucenicilor, şi însăşi „mântuirea” pe care Întâiul nostru Arbitru, Premiator Şi 
Încununat „a lucrat-o în mijlocul pământului” [Ps 73, 12]. Acest praznic îl 
serbăm astăzi, întru care bucurându-ne şi veselindu-ne cu rugi şi procesiuni, 
strigăm în psalmi şi cântări: 

„Cine este Dumnezeu mare ca Dumnezeul nostru? Tu eşti Dumnezeu 
Care face minuni!” [Ps 76, 14-15]. Căci pe cei ce batjocoreau slava Ta i-ai 
făcut de râs, iar pe cei ce cutezau cu semeție împotriva icoanei Tale, i-ai 
arătat laşi şi fugari. 

Mulţumirea către Dumnezeu şi triumful Domnului asupra celor potrivnici 
stă în acestea; iar luptele şi bătăliile împotriva iconomahilor le va arăta însă 
mai pe larg un alt cuvânt rostit şi în scris. lar acum ca o odihnă după 
străbaterea pustiei, ajungând în posesia Ierusalimului duhovnicesc, imitând 
pe Moise sau mai degrabă din porunca lui Dumnezeu, am socotit că e un 
lucru drept şi datorat să gravăm din nou în inimile fraților ca pe o lespede 
alcătuită din blocuri mari de piatră şi pregătită anume pentru primirea scrierii 
binecuvântările datorate celor ce păzesc legea şi blestemele cărora li se 
supun pe ei înşişi cei care o încalcă”. Drept pentru care spunem acestea: 


— Celor ce mărturisesc venirea în trup a Cuvântului lui Dumnezeu cu 
cuvântul, cu gura, cu inima şi cu mintea în scris şi în icoane, veşnică fie 
pomenirea! 


— Celor ce ştiu deosebirea în ființe a unicei şi aceleiaşi ipostase a lui 
Hristos şi-i atribuie acesteia creatul şi necreatul, văzutul şi nevăzutul, 
pătimitorul şi nepătimitorul, circumscrisul şi necircumscrisul, atribuind 
fiinţei dumnezeieşti necreatul, nevăzutul şi cele asemănătoare, iar firii 
omeneşti îi recunosc atât prin cuvânt, cât şi prin icoane celelalte, între care şi 
circumscrierea, veşnică fie pomenirea! 


— Celor ce cred, propovăduiesc şi vestesc cuvintele Evangheliei prin 
litere, iar realitățile ei prin figuri, şi că atât propovăduirea prin cuvinte, cât şi 
întărirea adevărului prin icoane duc la un singur folos, veşnică fie 
pomenirea! 


— Celor ce prin cuvânt îşi sfinţesc buzele şi apoi prin cuvânt îi sfinţesc 
pe cei care-l ascultă, şi care ştiu şi vestesc că prin icoane se sfințesc în chip 
asemănător şi ochii celor ce le văd iar mintea se înalță spre cunoaşterea lui 
Dumnezeu la fel ca şi prin dumnezeieştile temple, prin sfintele vase şi 
celelalte obiecte sfinte, veşnică fie pomenirea! 


— Celor ce ştiu că toiagul, tablele, chivotul, candelabrul, masa şi altarul 
tămâiei [din Legea Veche] o prefigurau şi preînfăţişau pe Preasfânta 


5 Pasajul face aluzie la dubla restaurare istorică a cultului icoanelor, corespunzătoare celor 
două faze ale iconoclasmului bizantin: „prima dată”, în 787, la Sinodul VII Ecumenic, după 
persecuțiile din 726-784, şi „a doua oară” în 843, după reluarea persecuțiilor într-o a doua 
fază între 815-843. 

” Cf. Dr 27, 2-3 şi los 8, 32-34. Corpul doctrinar, alcătuit din aclamații şi anateme 
corelative, al Sinodiconului este asimilat simbolic cu a doua proclamare a Legii mozaice sub 
Iosua, inscripţiei materiale din referatul biblic corespunzându-i acum inscripția spirituală a 
dogmelor gravate prin credinţă în inimile credincioşilor. 


657 


Născătoare de Dumnezeu Maria şi că acestea doar o prefigurau, dar ea nu era 
însăşi aceste lucruri, ci ea a fost Copilă şi rămâne şi după naşterea lui 
Dumnezeu Fecioară, şi tocmai de aceea înfăţişează în icoane mai degrabă 
însăşi Copila decât să o înfățişeze umbratic în prefigurări'”, veşnică fie 
pomenirea! 


— Celor ce ştiu şi primesc vedeniile prorocilor aşa cum le-a configurat şi 
întipărit însăşi Dumnezeirea, care cred în cele pe care au povestit că au văzut 
corul prorocilor şi ţin cu tărie predania scrisă şi nescrisă care a trecut prin 
apostoli şi părinţi, drept pentru care înfăţişează şi cinstesc cele sfinte în 
icoane, veşnică fie pomenirea! 


— Celor ce-l înţeleg pe Moise când spune: „Luaţi aminte la voi înşivă că 
în ziua în care Domnul Dumnezeu a grăit în Horeb pe munte, aţi auzit glasul 
cuvintelor Lui, dar asemănare n-aţi văzut” [Dr 4, 12. 15], şi ştiu să răspundă 
drept: Dacă am văzut ceva, atunci am văzut cu adevărat — după cum ne-a 
învăţat [loan], fiul tunetului — „ceea ce era dintru început, ceea ce am auzit, 
ceea ce am văzut, ceea ce am privit cu ochii noştri şi mâinile noastre au 
pipăit din Cuvântul Vieţii, şi de acestea dăm mărturie” [/ In 1, 1-2], şi iarăşi 
cum spun ceilalți ucenici ai Cuvântului: „Am mâncat şi am băut împreună cu 
EI” [FA 10, 41], nu numai înainte de Patimă şi Înviere; aşadar, celor ce au 
primit de la Dumnezeu puterea de a deosebi porunca din Lege de învățătura 
din Har şi ştiu că ceea ce în Lege era nevăzut în Har este văzut şi pipăit, 
drept pentru care înfăţişează în icoane cele văzute şi pipăite şi se închină lor, 
veşnică fie pomenirea! 


Cum au văzut prorocii, cum au învăţat apostolii, cum a primit Biserica, 
cum au dogmatizat dascălii [Bisericii], cum a gândit împreună lumea locuită, 
cum a strălucit harul, cum s-a arătat adevărul, cum a fost alungată minciuna, 
cum a luat îndrăznire înțelepciunea, cum a biruit Hristos, aşa gândim, aşa 
grăim, aşa vestim, cinstind pe Hristos adevăratul Dumnezeul nostru şi pe 
sfinții Lui în cuvinte, în scrieri, în înțelesuri, în jertfe, în temple şi în icoane, 
Unuia închinându-ne şi cinstindu-L ca pe un Dumnezeu, iar pe ceilalți 
cinstindu-i ca pe nişte adevăraţi slujitori ai Lui, acordându-le închinare 
potrivit relaţiei [lor cu Dumnezeu]. Aceasta e credinţa apostolilor, aceasta e 
credinţa părinților, aceasta e credinţa ortodocşilor, aceasta e credința care a 
întărit lumea locuită!!! 


Pe lângă acestea să-i elogiem frăţeşte şi părinteşte pe vestitorii 
dreptei-credinţe spre slava şi cinstea dreptei-credinţe pentru care au luptat, şi 
să spunem: 

Lui Gherman [715-730], Tarasie [784-806], Nichifor [806-815] şi 
Metodie [843-847], adevăraţi arhierei ai lui Dumnezeu, apărători şi 
învăţători ai Ortodoxiei, veşnică fie memoria! 

<Lui Ignatie [847-858, 867-877], Fotie [858—867, 877-886], Antonie 
[893-901] şi Nicolae [901-907, 912-915], preasfinților patriarhi ortodocşi, 
veşnică fie pomenirea!>"? 

Toate cele scris împotriva sfinţilor patriarhi Gherman, Tarasie, Nichifor şi 
Metodie!', Ignatie, Fotie, Ştefan [886-893], Antonie şi Nicolae, să fie 
anatema! 


10 Extindere la Fecioara Maria a prevederilor canonului 82 al Sinodului Trulan (691-692) 
referitoare la restrângerea reprezentării iconografice simbolice a lui Hristos ca Miel şi 
preeminenţa înfățişării Lui ca persoană. 

1! Întreg acest ultim pasaj este citat şi în actele (semeioma) sinodului bizantin din 1092 
contra iconologiei materialiste a mitropolitului Leon al Chalcedonului (PG 127, 972-984, la 
982D); pentru detalii despre cazul Leon, vezi ANA COMNENA, Alexiada V, 2; PG 131, 384 
389; trad. rom. de M. Marinescu-Himu, Ed. Minerva (Biblioteca pentru toți 906-907), 
Bucureşti, 1977, vol. I, p. 182-186. 

!? În paranteze unghiulare elemente ulterioare primei redactări a Sinodiconului. 

15 Aluzie nu atât la scrierile iconoclaştilor împotriva acestor patriarhi, cât la scrierile 
polemice ale monahilor studiţii, adepţi ai unei aplicări riguroase (akribeia) a canoanelor 

Toate cele inovate şi care au fot făptuite sau vor fi făptuite împotriva 
predaniei bisericeşti, a învățăturii şi regulii sfinților şi slăviţilor Părinţi, să fie 
anatema! 

<Lui Ştefan cel Nou, cuviosul mucenic şi mărturisitor [713-767]!%, 
veşnică fie pomenirea!> 

Lui Eftimie [al Sardesului, ţ 831], Teofil şi Emilian [al Cyzicului, ţ 829], 
slăviților arhiepiscopi mărturisitori, veşnică fie pomenirea! 

Lui Teofilact [al Nicomidiei, ţ 828], Petru [al Niceii, ţ 826], Mihail [al 
Synadei, ţ 826] şi Iosif [al Tesalonicului, ţ 829], fericiților mitropoliți, 
veşnică fie pomenirea! 

Lui loan, Nicolae şi Gheorghe de trei ori fericiților arhiepiscopii şi 
mărturisitori şi tuturor episcopilor care cugetă la fel cu ei, veşnică fie 
pomenirea! 

Lui Teodor, preacucernicului egumen al Studiului [f 826], veşnică fie 
pomenirea! 

Lui Isaac făcătorului de minuni [f 817] şi loanichie foarte prorocescul [ţ 
846], veşnică fie pomenirea! 

Lui Ilarion preacuviosului arhimandrit şi egumen al Dalmatului [f 845], 
veşnică fie pomenirea! 

Lui Simeon, preacuviosului stâlpnic [ 844], veşnică fie pomenirea! 


Aşa cum aceste binecuvântări ale Părinților trec de la ei la noi, fiii lor, 
care râvnim cu zel dreapta lor credinţă, tot aşa şi blestemele îi cuprind pe 
ucigătorii de părinți şi dispreţuitorii poruncilor Domnului. Drept pentru care 
toți în comun, ca plinătate a dreptei-credinţe, aducem asupra lor blestemul 
sub care s-au supus pe sine ei înşişi: 


— Cei care primesc cu cuvântul Economia în trup a lui Dumnezeu 
Cuvântul, dar nu suferă să o vadă prin icoane, şi de aceea cu vorba se 
conformează, dar în realitate tăgăduiesc mântuirea noastră, să fie anatema! 


— Cei care alipindu-se rău de expresia „necircumscris” nu vor de aceea 
să înfățişeze în icoane pe Cel ce S-a făcut părtaş cu noi trupului şi sângelui 
[Evr 2, 14], Hristos adevăratul Dumnezeul nostru, drept pentru care se arată 
crezând că a avut un trup aparent, imaginar [că sunt „fantasiaşti”], să fie 
anatema! 


— Cei care primesc, măcar că nu vor, vedeniile Prorocilor, dar nu 
primesc desenarea în icoane a celor văzute de aceştia — o, minune! — încă 
înainte de Întruparea Cuvântului, ci flecăresc fie că văzătorilor li s-a arătat 
însăşi acea Fiinţă insesizabilă şi nevăzută, fie consimt că acestea s-au arătat 
celor ce le-au văzut ca nişte icoane ale adevărului, ca nişte prefigurări şi 
figuri ale lui, dar nu suferă să fie înfăţişate în icoane nici Cuvântul întrupat, 
nici Patimile Lui pentru noi, să fie anatema! 


— Cei care-L aud pe Domnul când zice: „Dacă aţi crede în Moise, aţi 
crede şi în Mine” [In 5, 46] şi celelalte, şi-l înțeleg pe Moise când spune: 
„Proroc ca mine va ridica Domnul Dumnezeul nostru dintre fraţii noştri” [In 
5, 46; Dr 18, 15-18], după care spun că pe Prorocul [vestit] ÎL primesc, dar 
nu introduc prin icoane harul şi mântuirea a toată lumea aduse de acest 
Proroc, cum S-a arătat, cum a petrecut împreună cu oamenii [Bar 3, 38], cum 
a vindecat patimi şi boli fără leac, cum a fost răstignit, cum a fost îngropat, 
cum a înviat, cum a suferit şi făcut toate pentru noi; deci cei care nu suferă să 
vadă în icoane aceste lucrări mântuitoare a toată lumea nu le cinstesc şi nici 
nu li se închină, să fie anatema! 


bisericeşti în cazul ierarhiei iconoclaste, împotriva patriarhilor adepţi ai unei atitudini 
moderate (oikonomia). 

14 Martir sub Constantin V Copronimul (741-775). 

15 Aclamaţiile comemorează principalele personalităţi ale rezistenţei ortodoxe din timpul 
celui de-al doilea iconoclasm bizantin, ierarhi şi monahi. Lipsesc însă figuri de prim rang, 
cum ar fi frații „Scrişi” („Graptoi”) Teodor ( 1841) şi Teofan( 846) sau Mihail Sincelul ( 
1846). 

— Cei care stăruie în erezia luptătoare împotriva icoanelor |iconomahă], 
sau mai degrabă în apostazia luptătoare împotriva lui Hristos [hristomahă], şi 
nu vor să fie readuşi la mântuirea lor prin Legea lui Moise, nici nu preferă să 
se reîntoarcă la dreapta-credință prin învăţăturile Apostolilor, care nu se lasă 
convinşi să se întoarcă înapoi din rătăcirea lor nici de îndemnurile şi 
explicaţiile Părinților, nici nu se lasă înduplecaţi de acordul Bisericilor lui 
Dumnezeu din toată lumea, ci se dau o dată pentru totdeauna de partea 
iudeilor şi elinilor — căci ceea ce aceia hulesc în chip nemijlocit față de 
Prototip, aceştia nu roşesc a îndrăzni prin intermediul icoanei Lui față de 
Însuşi Cel înfățișat pe ea —; deci cei ce sunt ţinuţi fără întoarcere în această 
rătăcire şi-şi astupă urechile înaintea oricărui cuvânt dumnezeiesc şi 
învățături duhovniceşti, ca unii ce sunt deja putreziţi şi se taie pe ei înşişi din 
trupul obştesc al Bisericii, să fie anatema! 


Anastasie [730-754], Constantin [754-766] şi Nichita [766-780] 
[patriarhii Constantinopolului], care au început ereziile sub împărații 
isaurieni, ca nişte nesfințiți şi călăuze ale pierzaniei, să fie anatema! 

Teodot [815-821], Antonie [821-837] şi loan [837-843] [patriarhii 
Constantinopolului], care şi-au transmis unii altora cele rele succedându-şi în 
reaua-credință, să fie anatema! 

Pavel care s-a întors înapoi la Saul, şi Teodor cel supranumit şi Gastis, 
Ştefan Molitis şi Teodor Kritinos şi Laludios Leon' şi, pe lângă aceştia, 
oricine este asemenea cu cei zişi în reaua-credință, oricare ar fi rangul lui în 
cler, demnitatea şi funcția lui, şi toți aceştia care stăruie în reaua-credință, să 
fie anatema! 


/2. Contra ereziilor entuziaste şi dualiste (secolele X—XI)] 


[a. Contra „entuziastului” Gherontie din Lampe (între 1052-1081)] 


— Gherontie cel pornit din Lampe"”, care şi-a împroşcat veninul ereziei 
lui în Creta şi s-a numit pe sine însuşi Unsul [Mesia], spre răsturnarea — 
vai! — a Economiei mântuitoare a lui Hristos dimpreună cu dogmele şi 
scrierile lui ticăloase şi cu cei ce gândesc la fel cu el, să fie anatema! 


[b. Contra „entuziastului” Teodor Vlahernitul (între 1082-1100)'5] 


— Cei ce practică entuziasme [transe] divine şi prin părute extaze se 
prefac că văd contemplații, iar prin acestea se lasă înşelaţi şi încearcă să 
înşele pe cei mai simpli, să fie anatema! 


— Cei ce spun şi învaţă că Firea [divină] necuprinsă şi inexprimabilă, 
inaccesibilă şi neapropiată poate fi cuprinsă şi e accesibilă, iar despre 
dumnezeieştii Părinţi şi Dascăli şi Luminători ai Bisericii noastre Ortodoxe 
care au învăţat că e de necuprins, spun că sunt nedesăvârşiţi şi că n-au ajuns 
la desăvârşirea la care fabulează şi flecăresc că au ajuns ei, să fie anatema! 


15 Lideri ai partidei iconoclaste bizantine din a doua lui fază, cunoscuţi doar de aici, cu 
excepția lui Teodor Kritinos, arhiepiscopul Siracuzei, condamnat de sinodul antfotian de la 
Constantinopol (869-870). 

! Cunoscut numai din această notiţă din Sinodicon, Gherontie din Lampe (Asia Mică) a 
fost adeptul sau inițiatorul unei secte mistice susținând identificarea extatică a subiectului 
misticului cu eul lui Hristos/Mesia. Cf. GOUILLARD, op. cit., p. 116-117. 

15 Deşi nu au fost incluse în Sinodiconul Ortodoxiei, reproducem cu titlul de exemplificare 
a tipului de deviații spirituale ale ereziilor „entuziaste” bizantine cele Il anateme din 
formularul de abjurare al lui Teodor Vlahernitul condamnat între 1082-1100 pentru 
propaganda „entuziasmului” mistic în societatea înaltă din Constantinopol (cf. ANA 
COMNENA, Alexiada X, 1, 6; trad. rom. cit. vol. II, p. 66-67 în finalul notiţei despre Nil 
Calabrezul). Ele au fost identificate în finalul unui ritual de abjurare al bogomililor de Jean 
Gouillard, care le-a editat şi analizat, subliniind afinitățile frapante ale tezelor condamnate cu 
mistica harismatică a Sfântului Simeon Noul Teolog ( 1022). Ed. J]. GOUILLARD: „Quatre 
proc&s de mystiques ă Byzance”, Revue des €tudes byzantines 36 (1978), p. 52-56 şi 
comentariu, p. 19-28. 

— Cei ce răstălmăcesc fără minte şi fără învăţătură ceea ce a spus despre 
Fiinţa dumnezeiască preaînaltă marele în teologie Grigorie în „Cuvântarea la 
Naşterea lui Hristos”: „că e admirată numai cu mintea, şi aceasta foarte 
nedesluşit şi modest, nu din cele ce este în El Însuşi, ci din cele din jurul 
Lui”'5, şi înţeleg în chip răsturnat expresia „din cele ce este în EI Însuşi” ca 
însemnând din creaturi, şi astfel hulesc şi numesc pe Dumnezeu creatură, iar 
expresia „din cele din jurul Lui” o înţeleg ca din însăşi Fiinţa dumnezeiască, 
şi aşa fac cuprinsă Fiinţa de necuprins şi supraființială, şi nu o numesc mai 
degrabă cu neputinţă de înţeles şi nu afirmă că e cunoscută numai din cele 
din afara Ei şi din jurul Ei, să fie anatema! 


— Cei ce fabulează că văd în chip sensibil pe Preasfântul Duh şi de aceea 
spun enormitatea că sunt schimbaţi ei înşişi în firea dumnezeiască şi 
contrazic dumnezeiasca Scriptură care spune: „Pe Dumnezeu nimeni nu L-a 
văzut vreodată” [In 1, 18], să fie anatema! 


— Cei ce învaţă că Duhul Sfânt e primit în chip sensibil în pântec şi prin 
aceasta ei suferă o sarcină deopotrivă cu femeile însărcinate şi care nasc, şi 
denaturează cuvântul prorocului care spune: „Pentru frica Ta am luat în 
pântec şi am avut dureri de naştere şi am născut duh de mântuire pe care 
l-am purtat în pântec pe pământ” [/s 26, 17-18] mutându-i tâlcuirea spre 
opinia lor, să fie anatema! 


— Cei ce introduc abuziv un extaz şi un entuziasm [transă] şi afirmă că 
extazul e lucrat de Hristos prin Duhul Sfânt, iar entuziasmul de Duhul Sfânt 
prin Hristos despărțind în chip necucernic pe Hristos de Duhul Sfânt, 
atribuind lui Hristos o lucrare, iar Duhului Sfânt alta, şi nu atribuie Unicei 
Dumnezeiri o unică putere sau stăpânire, ci o diversitate de lucrări, iar 
despre acestea flecăresc cu minte vătămată că una e lucrată şi ajutată în 
lucrarea proprie de cealaltă, introducând astfel însuşiri noi, pe lângă cele 
rostite pentru Sfânta Treime de către de-Dumnezeu-înţelepţiţii Părinţi, ca 
unii care gândesc, spun şi născocesc în chip necucernic hule împotriva lui 
Dumnezeu, să fie anatema! 


— Cei ce spun că dumnezeiasca şi sfânta Scriptură Veche şi Nouă stă 
doar în hârtie şi cerneală şi n-are nici un folos sau câştig pentru suflet, fiind 
de folos numai cele învăţate şi predate de ei, să fie anatema! 


— Cei ce defaimă pe de Dumnezeu înţelepțiții Apostoli ca pe unii care ar 
fi propovăduit Evanghelia nu de la Duhul Sfânt, ci din pântec, iar ei înşişi 
spun că sunt inițiați dintr-o vedere mai înaltă în lucrurile negrăite, pe care 
le-a auzit dumnezeiescul Pavel şi „pe care nu e cu putință omului a le rosti” 
[2 Co 12, 4], pe care le cunosc şi le spun şi-i învaţă pe cei inițiați de ei, şi 
socotesc că demența şi crizele lor de nebunie sunt superioare apostolilor care 
au vestit pe Dumnezeu, iar din această pricină se plasează pe ei înşişi 
deasupra acelora ca unii care singuri s-ar mântui, în timp de toată lumea ar 
pieri, să fie anatema! 


— Cei ce spun că dacă nu va auzi cineva de la Domnul Însuşi văzut în 
chip sensibil că spune păcătoşilor: „lertate să-ți fie păcatele!” [Lc 5, 10], nu 
este cu putință să ia într-alt fel iertarea păcatelor, să fie anatema. 


— Cei ce flecăresc că aceia care viețuiesc potrivit lor îşi schimbă firea 
mai întâi din oameni în îngeri, apoi în arhangheli şi apoi, prin înaintare sau 
trecere de la unele la altele, devin heruvimi şi serafimi şi, în cele din urmă, 
— 0, ce lipsă de minte şi nebunie! — dumnezei, şi abuzează de cuvântul 
dumnezeiesc care spune: „Am spus: dumnezei sunteţi şi fii ai Celui 
Preaînalt!” [Ps 81, 6], iar de aici introduc politeismul, să fie anatema! 


— Cei care din pricina tuturor acestor lucruri se numesc pe ei înşişi 
„luminaţi”, iar pe credincioşi îi numesc „întunecaţi”, pentru că n-au fost 
inițiați în dogmele şi învăţăturile lor, să fie anatema! 


19 Cuvântarea 38, 7; PG 36, 317B. 

[c. Contra bogomililor” 


[a. din uzul unei mitropolii neidentificate, sfârşitul secolului X"] 


% Între anatemele contra lui Loan Italianul, Sinodiconul din Cod. Vindob. hist. gr. 73 are şi 
următoarele două anateme atibogomile: 

— „Papas Bogomil, care pe vremea lui Petru împăratul bulgar [927-969] a resuscitat 
această erezie maniheică şi a semănat-o în orice oraş şi sat, să fie anatema!” 

— „Bogomilii care se găsesc în Panormo şi Katepanat, să fie anatema!” 

În general, anatemele antibogomile apar exclusiv în Sinodicoanele unor Biserici 
provinciale. În ciuda amplorii sale, procesul medicului bogomil Vasile din Constantinopol 
(cca 1099) sub Alexie Comnenul (descris de ANA COMNENA, Alexiada XV, 7-9; trad. rom. 
cit. vol. II, p. 331-342) n-a condus la introducerea de anateme în Sinodiconul oficial cal 
capitalei (cf. A. RIGO, „Il processo del Bogomilo Basilio (1099 ca): una riconsiderazione”, 
Orientalia Christiana Periodica 58 (1992), p. 185-211. 

Cea mai veche mărturie a prezenţei bogomile în Bulgaria este o epistolă a patriarhului 
ecumenic Teofilact (933-956) către ţarul bulgar Petru (927-969). Răspunzând unei scrisori 
pierdute a țarului care-i descria apariţia unei „noi erezii” dualiste în Bulgaria, patriarhul indică 
măsurile canonice ce trebuie luate şi încheie cu o listă de 14 anateme extrase însă dintr-un 
ritual de abjurare al pavlicienilor. În concepţia patriarhului, noua erezie era doar o resurecţie a 
maniheismului şi pavlicianismului, de aceea condamnarea generală a doctrinelor dualiste se 
încheie cu anatemizarea anacronică a capilor maniheismului (nr. 11) şi pavlicianismului (nr. 
12-14): 

„— Cine spune că trebuie crezut că sunt două principii, bun şi rău, unul făcător al luminii 
şi altul al nopţii, unul al oamenilor şi altul al îngerilor şi celorlalte ființe vii, să fie anatema! 

— Cine spune în deşert că răul diavol e făcător şi stăpân al materiei şi al acestei întregi 
lumi văzute şi al trupurilor noastre, să fie anatema! 

— Cei ce vorbesc de rău Legea lui Moise şi spun că Prorocii nu sunt de la Cel Bun, să fie 
anatema! 

— Cei ce anulează căsătoria legiuită şi hulesc spunând că sporirea şi menţinerea neamului 
nostru omenesc e o legiferare a demonului, să fie anatema! 

— Cei ce hulesc că Unul din Sfânta Treime, Fiul şi Cuvântul de o ființă al lui Dumnezeu 
şi Tatăl, S-a făcut om fără păcat în chip imaginar şi aparent, iar nu real, să fie anatema! 

— Cei ce socotesc crucea, moartea şi învierea lui Hristos drept o aparență, să fie anatema! 

— Cei ce nu cred că ceea ce s-a spus şi dat de Hristos apostolilor cu «Luaţi, mâncaţi» [Mr 
26, 26] este cu adevărat Trupul şi Sângele lui Hristos, ci vorbesc lucruri enorme şi spun că e 
vorba de Evanghelie şi de Apostol, să fie anatema! 

— Cei ce flecăresc că preasfânta Născătoare de Dumnezeu nu e Fecioara Maria, fiica lui 
Ioachim şi Ana, ci Ierusalimul de sus [Ga 4, 26], în care, spun, a intrat şi a ieşit Hristos, să fie 
anatema! 

— Cei ce-şi închipuie rău că după naşterea negrăită a Fiului şi Cuvântului lui Dumnezeu 
Pururea Fecioară şi Născătoarea de Dumnezeu a născut altă naştere din contactul cu un bărbat, 
să fie anatema! 

— Iniţiatorii şi dascălii acestei vechi şi nou arătate erezii, să fie anatema! 

—  Skythianos Egipteanul, născătorul acestor blasfemii, care n-a tremurat, el 
atotîndrăznețul, să se numească pe sine însuşi «Dumnezeu Tată» şi ucenicul său Terebinthios, 
numit şi Budis, care n-a şovăit nici el, fiul pierzaniei, să se numească pe sine însuşi «Fiu al lui 
Dumnezeu», şi Kurbikos, numit şi Mani, care şi el, nenorocitul, a înnebunit numindu-se pe 
sine însuşi «Mângâietorul» şi «Duhul Sfânt», aceşti trei vrăjmaşi ai Treimii şi potrivnici ai lui 
Dumnezeu care şi-au însuşit slava dumnezeiască şi cei doisprezece ucenici ai lui Mani şi 
învăţăturile lor, să fie anatema! 

— Pavel şi loan, copii de ruşine ai mamei lor de ruşine Calinica, de la care şi-a luat 
numele şi adunarea apostaziei, şi Constantin Armeanul Manaelitul, numit şi Siluan, şi 
Simeon, numit şi Tit, să fie anatema! 

— Un alt Pavel armean, Teodor şi Genesios, copii atotîntinaţi ai acestuia, Iosif, numit şi 
Epafrodit, Zaharia şi întinatul Baanis, să fie anatema! 

— Serghie al lui Dryinos, numit şi Tihic, spurcatul, care a avut aroganța să spună că e un 
alt «Mângâietor» şi un alt «Duh Sfânt» trimis de cel rău, el şi scrierile lui şi celălalt şirag al 
părtăşiei lor, împreună cu toţi cei ce au comuniune cu ei şi-i primesc în cunoştinţă de cauză, 
fie în casa lor, fie în țarina lor, întrucât ei înşişi au încercat să-L izgonească pe Dumnezeul 
nostru sau chiar L-au şi izgonit, pe cât a fost după ei, din creația şi stăpânirea Lui atribuind-o 
răului demon apostat împreună cu ei, să fie trimişi anatemei veşnice. 

Iar anatema tuturor acestora să se facă aşa: Anatema să fie de la Sfânta, de o fiinţa şi 
închinata Treime, Tată, Fiu şi Duh Sfânt, oricine nu gândeşte şi nu crede ca Sfânta Biserică 
universală a lui Dumnezeu, care e în Roma, în Constantinopol, în Alexandria, Antiohia şi 
Sfânta Cetate [Ierusalim] şi, simplu spus, cea de la o margine la alta a lumii, potrivit 
canoanelor, regulilor şi dogmelor celor şapte Sfinte Sinoade Ecumenice” (I. DUJcEv, 
„L'epistola sui bogomili del patriarca constantinopolitano Teofillato”, Melanges Eugene 
Tisserant Il, Studi e Testi 232, Cittă del Vaticano, 1964, p. 63-91, aici p. 90-91). 

2 După Cod. Vindob. theol. gr. 307 (cca 1300) dar ele se regăsesc încă într-un 
Euchologhion copiat în 1027. Cele 5 anateme au conţinut doctrinar condamnând teze generale 
comune ereziilor dualiste. Potrivit lui J. GOUILLARD (op. cit, p. 235), ele par a fi fost 

— Cei ce nu mărturisesc Treimea sfântă, de o ființă, nedespărțită, de o 
cinstire, de un scaun şi împreună veşnică, de o singură fire, Tatăl, Fiul şi 
Sfântul Duh, ci pe Fiul ca pe un Înger introdus pe deasupra şi numit „Amin” 
iar pe Duhul Sfânt Cel de o putere cu Tatăl şi cu Fiul ca dintr-o altă fire şi 
mai prejos decât El, unii ca aceştia să fie anatema! 


— Cei ce nu mărturisesc că Dumnezeu este Făcător al cerului şi al 
pământului şi al tuturor făpturilor, Plăsmuitor al lui Adam şi Ziditor al Evei, 
ci spun că stăpân şi făcător a toate şi plăsmuitor al firi omeneşti e Potrivnicul 
[Satan], să fie anatema! 


— Cei ce nu mărturisesc că Fiul şi Cuvântul lui Dumnezeu S-a născut 
fără schimbare mai înainte de veci şi în vremurile de pe urmă [Evr 1, 2] S-a 
întrupat pentru multa Sa îndurare din preacurata Maria de Dumnezeu 
Născătoarea şi S-a făcut om şi a luat asupra Sa toate ale noastre afară de 
păcat [Evr 4, 15], şi care nu se împărtăşesc cu frică cu sfintele şi 
nemuritoarele Sale Taine ca din însuşi Trupul Stăpânului şi din sfântul şi 
scumpul Sânge care s-a vărsat pentru viața lumii, ci ca dintr-o pâine simplă 
şi dintr-o băutură comună, să fie anatema! 


— Cei care nu se închină crucii Domnului şi Dumnezeului şi 
Mântuitorului nostru lisus Hristos ca uneia care s-a făcut mântuire şi slavă a 
toată lumea şi a desființat şi pierdut vicleniile şi armele vrăjmaşului până la 
sfârşit, a izbăvit făptura de idoli şi a arătat biruinţă asupra lumii, ci o 
socotesc ca pe o armă a tiraniei, să fie anatema! 


— Cei care nu se închină sfintei şi cinstitei icoane a Domnului şi 
Dumnezeului şi Mântuitorului nostru lisus Hristos ca unei întipăriri a lui 
Dumnezeu Cuvântul Cel întrupat pentru noi şi nu-L slăvesc aşa cum e 
înfățişat în icoană, şi în chip asemănător şi celei a preacuratei Sale Maici şi 
ale tuturor sfinților Lui, ci le numesc idoli, să fie anatema! 


/B. din Sinodiconul Bisericii Eladei”] 


Domnul şi Dumnezeul şi Mântuitorul nostru lisus Hristos predându-ne 
prin sfinții Lui ucenici şi Apostoli taina curată a credinţei, a zis şi că „în 
zilele cele de pe urmă se vor ridica mulți proroci mincinoşi şi hristoşi 
mincinoşi” [Mr 24, 24; 7, 15] şi ne-a îndrumat să fim cu luare-aminte la unii 
ca aceştia. Urmând Acestuia şi de Dumnezeu vestitorul Pavel i-a scris lui 
Timotei că „în vremile cele de pe urmă unii vor apostazia de la credinţă, 
luând aminte la duhurile înşelăciunii şi la învățăturile demonilor prin 
fățărnicia unor mincinoşi înfieraţi în conştiinţa lor şi care interzic căsătoria şi 
opresc de la bucate, pe care Dumnezeu le-a făcut spre împărtăşire cu 
mulțumire pentru cei credincioşi şi care au cunoscut adevărul. Pentru că 
orice făptură a lui Dumnezeu e bună dacă se ia cu mulţumire, căci se 
sfințeşte prin cuvântul lui Dumnezeu şi prin rugăciune” [/ Tim 4, 1-5]; şi 
iarăşi: „căci sunt din cei care se vâră prin case şi robesc femeiuşti împovărate 
de păcate şi purtate de tot felul de pofte, mereu învățând şi neputând ajunge 
vreodată la cunoaşterea adevărului” [2 Tim 3, 6-7]. 


elaborate la sfârşitul secolului X contra sectelor dualiste într-o mitropolie provincială 
neidentificată mai precis. 

% Câteva manuscrise aparținând Sinodiconului local al Bisericii Eladei (mitropolia 
Atenei) (cel mai vechi Cod. Arhen. BN gr. 872, secolele XIV-XV) inserează în acest loc o 
serie de 13 anateme încadrate de un prolog şi epilog şi referitoare la doctrina şi practica 
bogomililor şi a altor secte dualiste, antiecleziale, antisacramentale, harismatice şi 
nonconformiste social, înrudite şi cunoscute în izvoarele istorice ale epocii sub 
denominaţiunile de manihei, paulicieni, mesalieni, euhiţi, entuziaşti, fundagiagiţi etc. 

Textul lor (GOUILLARD, op. cit., p. 61-69 şi 228-237, comentarii) reprezintă un sinodicon 
independent, tomosul unui sinod local necunoscut din secolele XI-XII împotriva acestor 
secte, identic cu PG 131, 40-48: Elenchos kai thryambos, unde sunt însă eronat atribuite lui 
Eftimie Zigabenul. Cele 13 anateme oferă un tablou succint dar complet al principalelor 
învățături şi practici bogomile; un tablou identic, dar amplificat cu detalii în relatările despre 
bogomilism ale monahilor Eftimie de la Peribleptos şi Eftimie Zigabenul (sfârşitul secolului 
XI: Panoplia dogmatică 27; PG 130, 1280-1332). 

Dat fiind că Mântuitorul şi Dumnezeul nostru a prezis iar Apostolul a 
vestit şi el acestea, să fim cu luare aminte, iubiților. Căci ajungând la noi 
potrivit acestor preziceri vremile de pe urmă, erezia amestecată cu de toate şi 
cu multe nume a mesalienilor sau bogomililor invadează acum orice oraş, 
ținut şi eparhie, iar cei ce o introduc nu încetează să-i corupă pe oamenii 
simpli. Căci numindu-se pe ei înşişi „creştini”, aceşti urâtori ai lui Hristos se 
amestecă datorită bunului renume al acestui nume cu ortodocşii şi, neştiuţi 
— pentru că ascund lupul în blană de oaie — îşi încep glăsuirile lor deşarte 
din chiar Scripturile cinstite de noi şi, după ce sub această mască au câştigat 
crezământ, iar cei care-i ascultă încep să fie cu luare-aminte la ei, atunci îşi 
varsă şi veninul şi, o dată ajunşi familiari lor, vomită blestematele dogme ale 
lui Satan, pe care le azvârlim anatemei împreună cu aceştia ca pe unele false, 
spurcate şi străine de Biserica universală. 


— Petru, inițiatorul ereziei mesalienilor sau likopetrianilor sau 
fundadiților sau bogomililor, care s-a numit pe sine însuşi Hristos/Mesia şi a 
făgăduit că după moarte va învia şi din această pricină 1 s-a schimbat numele 
în Likopetru, pentru că, îngropat pe bună dreptate sub pietre din pricina 
nesfârşitelor lui vrăjitorii şi fapte murdare, a făgăduit răilor inițiați împreună 
cu el în acestea că după trei zile va învia, dar stând ei în jurul hoitului său 
scârnav, după trei zile s-a arătat ieşind din grămada de pietre un demon cu 
chip de lup, să fie anatema! 


— Tihic”, iniţiatorul împreună cu el şi ucenicul acestuia, care a corupt şi 
răstălmăcit şi celelalte Scripturi dumnezeieşti, dar mai cu seamă toată 
Evanghelia după Matei, şi toate zicerile privitoare la Dumnezeu Tatăl şi la 
Duhul Sfânt le-a răstălmăcit ca referindu-se la părintele său duhovnicesc, şi 
aşa a tras slava lui Dumnezeu spre iniţiatorii scârnavei lui erezii, să fie 
anatema! 


— Dadoe, Sava, Adelfie, Herma, Simeon” şi ceilalți care, vomitând 
veninul unei asemenea erezii şi înşelând pe oamenii mai simpli, bărbaţi şi 
femei, i-au doborât în prăpastia pierzaniei, să fie anatema! 


— Cei ce zic că, pe lângă sfânta şi de viață începătoarea Treime, adică 
Dumnezeu Tatăl şi Cuvântul, Fiul lui Dumnezeu întrupat, Domnul nostru 
lisus Hristos, şi Preasfântul Duh, mai este o altă Treime sau o Putere 
superioară tronând peste cel mai înalt din cele şapte ceruri, potrivit scârnavei 
şi mincinoasei lor scrieri „Vedenia lui Isaia”, să fie anatema! 


— Cei ce introduc alte scripturi, pe lângă cele glăsuite de Duhul Sfânt şi 
predate nouă de Sfinții Părinţi, să fie anatema! 


— Cei ce spun despre căsătoria în Domnul sau mâncarea de carne potrivit 
lui Dumnezeu că sunt urâciune pentru Dumnezeu, drept pentru care le 
răstoarnă, să fie anatema! 


— Cei care răstoarnă şi defăimează ca flecăreală deşartă toate rugăciunile 
şi cântările predate nouă mai întâi de către dumnezeieştii apostoli — căci 
spune Apostolul: „Umpleţi-vă de Duhul Sfânt vorbind între voi în psalmi şi 
în cântări duhovniceşti” [Ef 5, 18-19] —, iar mai apoi de dumnezeieştii şi 
fericiţii părinți şi dascăli ai Bisericii, învățând ca început al depărtării lor de 
Dumnezeu să se facă cu plecăciune până la pământ fără întipărirea pe față a 
semnului crucii Domnului numai rugăciunea „Tatăl nostru Care eşti în 
ceruri”, sub pretext că această rugăciune a fost predată de Domnul nostru 
lisus Hristos Însuşi, dar în realitate pentru a-l chema pe scârbosul lor părinte 
Satan — căci de aceea resping şi semnul crucii şi nu suferă a auzi nici 
ecfonisul adăugat rugăciunii de dumnezeieştii luminători şi învăţători ai 
Bisericii întru slava sfintei şi celei de o ființă Treimi: „Că a Ta este împărăţia 
şi puterea şi slava, a Tatălui şi a Fiului şi a Sfântului Duh” —; deci cei ce 


% Supranumit Serghie, ultimul mare reformator al pavlicianismului (cca 800-835). 
” Liderii mesalieni din secolul IV menţionaţi de TEODORET (ţ 466), Istoria bisericească 
IV, Ul. 

gândesc şi învaţă pe alții aşa şi stăruie până în sfârşit în această împotrivire 
vicleană, să fie anatema! 


— Cei care se scârbesc de adunările din biserici şi care şed şi învaţă în 
locuri proprii sub pretextul liniştirii [isihiei], în realitate însă pentru ca 
lucrurile spurcatei lor rătăciri să rămână nevădite şi nedetectate, pentru ca 
aşa să-şi poată vărsa în secret asupra celor înşelaţi de ei întreg veninul 
ereziilor, şi toţi care stăruie până în sfârşit într-o asemenea rătăcire, să fie 
anatema! 


— Cei ce defaimă ca nişte „lucruri făcute de mâini omeneşti” bisericile 
pe care dumnezeieştii apostoli au predat să fie zidite spre slava lui 
Dumnezeu şi spun că sunt sălaşuri ale demonilor şi, mergând aşa pe calea 
lor, răstoarnă drept urmare şi cinstita reînălţare a dumnezeieştilor şi sfintelor 
icoane, precum şi cinstirea şi închinarea lor, ca unii ce sunt mădulare cu totul 
stricate şi putrezite [ale Trupului lui Hristos, Biserica], să fie anatema! 


— Cei ce se grăbesc spre răsturnarea învăţăturii Domnului şi 
Dumnezeului şi Mântuitorului nostru lisus Hristos, pe care Acesta a dat-o 
sfinților Săi ucenici, ca să-i boteze pe toți cei ce cred în EI în numele Tatălui 
şi al Fiului şi al Sfântului Duh [M/ 28, 19] pentru că „de nu se va naşte 
cineva din apă şi din Duh nu va putea intra în Împărăţia lui Dumnezeu” [In 
3, 5]; deci cei care sunt orbi la toate acestea şi aflaţi sub lucrarea lui Satan 
cutează să flecărească şi să spună că Sfântul Botez e simplă apă, ca unii care 
au ajuns o dată pentru totdeauna în afara credinţei noastre şi a Bisericii şi 
străini de Dumnezeu, să fie anatema! 


— Cei care, ca urmare a unor astfel de flecăreli şi absurdităţi, numesc şi 
cinstita şi de viaţă făcătoarea cruce spânzurătoare iar Sfântul Botez simplă 
apă, care n-are nici iertarea păcatelor, nici nu vine de la Duhul, şi făgăduiesc 
să dea de la ei înşişi botezul de la Duhul atunci când îi îmbracă pe 
scârbavnicii lor iniţiaţi cu haină monahală mincinoasă şi fac asupra lor acea 
faimoasă invocare sau, mai bine zis, duc la scufundarea sufletelor şi 
trupurilor lor, să fie anatema! 


— Cei care spun că Împărtăşania cu cinstitul Trup şi Sânge al Domnului 
şi Dumnezeului şi Mântuitorului nostru lisus Hristos este o împărtăşire cu 
pâine simplă şi vin simplu, şi de aceea îi îndeamnă pe aceia dintre laici care 
au trecut la ei să vină la Împărtăşanie după mâncare în chip fățarnic şi pentru 
a rămâne ascunși, iar pe cei ce au trecut la ei dintre preoţi îi îndeamnă să 
săvârşească cele ale dumnezeieştii şi înfricoşătoarei Liturghii după ce au 
mâncat, ca unii care sunt în chip vădit antihrişti, deşi pe ei înşişi se numesc 
„cetăţeni ai lui Hristos” [christopolites], să fie anatema! 


— Cei care, între cele făcute de ei fără Dumnezeu, spre răsturnarea 
întregii credințe în Dumnezeu săvârşesc şi alte lucruri viclene, şi în locul 
suflării dumnezeieşti şi sfinte pe care au primit-o de la Hristos Domnul la 
insuflarea tainică a Duhului Sfânt, scuipă asupra celor iniţiaţi de ei scuipări 
de care sunt vrednici ei înşişi, făcând asupra lor cele pe care noi le facem 
împotriva demonilor şi frecându-i încă pe aceia de jos până sus cu un burete 
cu apă puturoasă spre răsturnarea Sfântului Botez şi a prezenţei luminătoare 
a dumnezeiescului Duh, să fie anatema! 


Acestea sunt semințele viclenei lor impietăți, acestea sunt vlăstarele 
ateismului vicleanului Satan. Dar noi, poporul ales al lui Hristos, să ne 
alipim din tot sufletul de învățăturile dumnezeieşti şi apostoleşti şi de 
predaniile Părinților, fugind din tot sufletul de învățăturile murdare ale 
impietăţii, ținându-ne departe de religia lor pierzătoare şi adorând în chip 
creat pe Dumnezeu Cel cunoscut şi cinstit în Treimea Persoanelor sau 
Ipostaselor, Căruia fie slava şi puterea în vecii vecilor. Amin. 

[y. din Cod. Vatic. gr. 511 (secolul XI, fă 


— Cine spune de acum înainte: „Am văzut pe Dumnezeu Cel Nevăzut, 
am auzit spunându-ni-se de către Însăşi Firea cea curată [a Dumnezeirii]: 
«Eşti Ilie, eşti Enoh, eşti loan ucenicul cel iubit de Mine», sau chiar: «Tu eşti 
Fiul Meu iubit!»”, să fie anatema! 


— Cine face de acum înainte stropire cu apă zicând: „Botezul s-a 
învechit” şi: „Imi fac stropire spre înnoirea şi curățirea sufletelor”, să fie 
anatema! 


— Cine face de acum înainte pesmeţi şi frământă împreună cu făina 
pulbere şi cenuşă de oase moarte sau adaugă în ea altă materie rea şi le dă 
unora în chip de anafură, să fie anatema! 


— Cine desparte pe bărbaţi de femeile lor şi pe femei de bărbaţii lor prin 
convingere şi amăgire şi le atrage pentru voia lui vicleană după care le 
trimite iarăşi să se unească cu bărbaţii lor, să fie anatema! 


— Cine nesocoteşte haina îngerească dată de către de Dumnezeu 
purtătorii Părinţi spre mântuirea sufletelor şi introduc în locul ei o alta fără 
rugăciuni şi cântări, sau, mai bine zis, o răstoarnă pe cea dintâi fără a pune 
nimic în locul ei, ci răstoarnă prilejurile pocăinţei, să fie anatema! 


— Cine dezbracă femei cu totul, le îndeamnă la mărturisire şi le îmbracă 
în haine albe închipuindu-şi că le face monahii, după care le îmbrăţişează — 
ceea ce nu se face la bărbați —, să fie anatema! 


— Cine împiedică de acum înainte Jertfa sfântă şi fără de sânge, pe care 
ucenicii Cuvântului au primit-o de la Însuşi Mielul lui Dumnezeu Care ridică 
păcatul lumii [In 1, 29] atunci când a săvârşit Cina cea de Taină, 
spunându-le: „Aceasta să faceți întru pomenirea Mea” [Lc 22, 19], şi 
îndeamnă la gustarea necuraților lor pesmeți, să fie anatema! 


— Cine spune că: „Toată lumea se împarte în trei părți, dintre care două 
vor pieri, dar a treia, adică numai cinul şi numai învățătura mea se va 
mântui”, să fie anatema! 


— Cine spune că: „Oricine va huli împotriva Fiului lui Dumnezeu se va 
ierta, dar cine mă va huli pe mine nu i se va ierta” [cf. Mr 12, 32], să fie 
anatema! 


— Cine primeşte sau îndrăgeşte cartea numită „Oracol” sau cele cinci 
„Epistole” alcătuite de ei sau „Cartea alfabetică” sau „Evanghelia după 
Toma”, şi nu se scârbeşte mai degrabă de ele şi scuipă pe ele ca pe unele 


vrednice de a fi pradă focului, să fie anatema! 


— Cine propovăduieşte sau păzeşte de acum înainte vedeniile zise şi 
celelalte născociri ale rătăcirii, sau se scârbeşte şi-şi întoarce spatele de la 
toate acestea numai de formă şi cu gura, nu cu sufletul curat, să fie anatema! 


— Cine spune că Sfântul Botez nu-i decât ulei şi apă, iar cel botezat n-are 
din ele nici un folos, să fie anatema! 


— Cine spune că Sfântul Mir e ulei de candelă ars încât şi miroase urât, 
să fie anatema! 


— Cine spune că Sfintele şi Preacuratele Taine sunt pâine comună, nu 
Trupul viu al Domnului, să fie anatema! 


— Cine-i numeşte pe creştinii ortodocşi fără minte [cf. Ga 3, 1], să fie 
anatema! 


25 Aceste 23 de anateme antibobomile „parazite” sunt editate de J. GOUILLARD în apendice 
(p. 310-313, text, p. 305-310, comentariu). Ele reprezintă o compilaţie de anateme 
antidualiste alcătuită plecând de la trei surse distincte: nr. 1-10, 12; nr. 11, 13-15; şi nr. 16— 
23. 

— Cine spune că n-are nevoie de folosul dumnezeieştilor Scripturi, nici 
de învăţătura prorocilor şi apostolilor, să fie anatema! 


— Cine dispreţuieşte haina preoțească şi veşmântul monahal ca pe un 
lucru de nimic şi numeşte flecăreală rugăciunile şi doxologiile ortodocşilor, 
să fie anatema! 


— Cine răstălmăceşte zicerile evanghelice şi apostoleşti şi le trage spre 
rătăcirea proprie, iar nu cum le-a predat Biserica, să fie anatema! 


— Cine spune că semnele dumnezeieşti şi vindecările săvârşite prin cruce 
şi prin cinstitele icoane sunt de la demoni, să fie anatema! 


— Cine se închină în chip făţarnic la cruce şi la cinstitele icoane de ochii 
poporului, cine anatemizează toată erezia, dar stăruie iarăşi în rătăcirea şi 
superstiţia lui, să fie anatema! 


— Cine socoteşte căsătoria drept un lucru scârbos şi faptul de a se culca 
omul cu femeia lui drept un lucru întinat iar prin această înfrânare închipuită 
urzesc desființarea lumii, să fie anatema! 


— Cine falsifică predaniile Apostolilor, Părinților şi Sinoadelor Bisericii 
şi inventează sau născocesc altceva împotriva credinței, să fie anatema! 


[6. dintr-o scrisoare a patriarhului ecumenic Cosma (1075-1081) către 
mitropolitul din Larissa”] 


— Cei ce spun că Satan e creatorul creaţiei văzute şi care-l numesc 
econom al ploii, al grindinii şi al tuturor celor date de către pământ, să fie 
anatema! 


— Cei ce spun că pe Adam şi Eva i-a creat Satan, să fie anatema! 


— Cei ce resping pe Moise care L-a văzut pe Dumnezeu şi pe Ilie 
Tesviteanul şi ceilalți sfinți proroci şi patriarhi şi scrierile lor sfinte şi spun 
că ele sunt ale lui Satan şi că mişcaţi de acela ei au scris ce au scris şi cele ce 
le-au spus despre Hristos şi că au vorbit fără voie ca siliți de Dumnezeu, şi 
de aceea anulează orice cuvânt din Vechiul Testament şi pe prorocii care au 
strălucit în el, să fie anatema! 


— Cei ce insultă pe loan Botezătorul şi spun că e de la Satan şi el şi 
botezul cu apă şi de aceea întorc spatele Sfântului Botez prin apă şi se 
botează fără apă după simpla rostire a lui „Tatăl nostru”, să fie anatema! 


— Cei ce întorc spatele tuturor psalmodiilor sfinte şi dumnezeieşti şi 
înseşi casei sfinte a lui Dumnezeu şi spun că ei cântă „Tatăl nostru” în orice 
loc s-ar afla, să fie anatema! 


7% Scrisoarea păstrată doar în Cod. Marcianus gr. Il, 74, £. 77v-—79v, a fost descoperită de 
N.A. Oikonomides şi a fost editată de J. GOUILLARD, „Une source grecque de Sinodik de 
Boril. La lettre inedite de patriarche Cosmas”, Travaux et memoires 4 (1970), p. 361-374, 
aici, p. 371-372. Informat de progresele neomaniheismului, respectiv ale bogomilismului în 
Balcani şi în Grecia, patriarhul Cosma (1075-1081) îl informează pe mitropolitul Larissei de 
hotărârea luată de Sinod ca în toate duminicile să se citească în bisericile parohiale 12 
anateme împotriva învățăturilor şi practicilor iniţiate de „părintele [papas] Bogomil” şi 
perpetuate de adepţii lui, anateme cu dublu rol de a pune în gardă pe credincioşi împotriva 
ereziei dualiste şi de a servi drept formular de abjurare pentru cei ce se întorc în Biserică, 
rigoare în aplicarea procedurilor de reconciliere canonică. Publicarea acestui document 
ereziologic i-a permis editorului totodată identificarea surselor a 12 din cele 16 anateme 
antibogomile inserate între anatemele împotriva lui loan Italianul (1082) şi Eustratie al Niceii 
(1117) în traducerea şi adaptarea bulgară a Sinodiconului Ortodoxiei realizată în 1211 cu 
ocazia unui sinod antibogomil ţinut în Biserica bulgară sub ţarul vlaho-bulgar Borilă (1207-— 
1218), şi cunoscut de aceea sub numele de Sinodiconul ţarului Borilă (cunoscut în două 
recenzii: Paluzov şi Drinov, ambele editate de M.G. POPRUZENKO, Sinodik Carija Borila, 
Bulgarski starini 8, Sofia, 1928). Între nr. 1-37 şi 54-68 ce cuprind deciziile din Sinodiconul 
bizantin între anii 843-1171, la nr. 38-53 (vers. Paluzov), Sinodiconul bulgar cuprinde 16 
anateme antibogomile, identificate de J. Gouillard cu anatemele din epistola patriarhului 
Cosma, într-o ordine răsturnată însă (nr. 39-41 Paluzov = nr. 9-11 Cosma; iar nr. 43-45, 47- 
51 Paluzov = nr. 1-8 Cosma). 

— Cei ce resping şi socotesc drept nimic sfânta liturghie şi toată 
rânduiala preoţiei şi spun că acestea sunt găselniţele Satanei, să fie anatema! 


— Cei ce anulează şi socotesc drept nimic Împărtăşirea scumpului Trup 
şi sfântului Sânge al Domnului nostru lisus Hristos, întrucât tăgăduiesc în 
întregime taina făcută în Hristos lisus pentru mântuirea noastră, să fie 
anatema! 


— Cei ce anulează închinarea cinstitei şi de viaţă făcătoarei cruci şi a 
sfintelor icoane, să fie anatema! 


— Papas Bogomil care pe vremea lui Petru, Țarul bulgarilor [927-969] a 
primit această erezie maniheică şi a semănat-o în toată Bulgaria, precum şi 
cei ce se fac şi se vor face ucenici ai lui, să fie anatema! 


— Toată această erezie şi obiceiurile lor, adunările lor nocturne, misterele 
şi posturile lor nefolositoare şi cei ce vin la ele, să fie anatema! 


— Cei ce au bunăvoire faţă de ei şi mănâncă şi beau cu ei în cunoştinţă 
de cauză sau primesc de la ei daruri, întrucât gândesc la fel cu ei, să fie 
anatema! 


— Cei care-i primesc în sfânta Biserică a lui Dumnezeu înainte de a se 
mărturisi şi anatemiza erezia aceasta precum s-a zis mai sus, să fie anatema! 


[3. Contra dialecticii şi filozofiei platonice a lui loan Italianul (1076/1077; 
1082)] 


Capitolele [tezele] Italianului” 


— Cei ce încearcă în general să aplice o cercetare şi învăţătură nouă 
negrăitei Economii în trup a Mântuitorului şi Dumnezeului nostru, şi să 
examineze în ce mod Însuşi Cuvântul lui Dumnezeu S-a unit cu frământătura 
omenească şi potrivit cărei rațiuni a îndumnezeit trupul asumat, încercând să 
lupte în cuvânt prin expresii dialectice aplicând noutăţii mai presus de fire 
[hyper physin] a celor două firi ale Dumnezeului-om formulele „prin fire” 
[kata physin] şi „prin instituire” [kata thesin], să fie anatema! 


— Cei ce se proclamă drept-credincioşi, dar introduc fără ruşine sau, mai 
bine zis, fără evlavie în Biserica ortodoxă şi universală impioasele dogme ale 
elinilor [păgânilor] despre sufletele omeneşti, cer, pământ şi celelalte 
creaturi, să fie anatema! 


ZI Despre cazul lui Ioan Italianul (Italos), a se vedea relatarea ANEI COMNENA, Alexiada 
V, 8-9; PG 131, 428-440; trad. rom. cit., vol. I, p. 205-214, şi comentariul istoric cu 
bibliografia critică a lui GOUILLARD, Le Synodikon de l'Orthodoxie, p. 188-202. Doctrina şi 
persoana filozofului Ioan Italos, succesorul lui Psellos la conducerea învățământului filozofic 
superior din Constantinopol, au fost obiectul a două procese sinodale: primul cândva între 1 
septembrie 1076 — 1 septembrie 1077, sub Mihail VII Dukas (1071-1078), protectorul 
filozofului, când s-au condamnat în formă generală, fără nume, o listă de 10 filozofeme 
platonizante; al doilea în martie 1082, sub Alexie I Comnenul (1081-1118), rivalul familiei 
Dukas, când cele 10 teze au fost inserate ca 10 anateme în Sinodicon urmate de o a l-a prin 
care este condamnat Italos însuşi nominal interzicându-i-se lui şi discipolilor lui profesarea 
teoriilor metafizice contrare Revelaţiei. Cele 11 „capitole ale Italianului” din Sinodicon 
incriminează supralicitarea filozofiei antice, fixând în acelaşi timp limita admisibilă a studiilor 
elenice pentru un creştin, şi denunță ca eretice cosmologia, antropologia şi eshatologia 
platonică (şi origenistă): creația din eternitate, eternitatea lumii, preexistența, metempsihoza şi 
apocatastaza sufletelor, şi de asemenea aplicaţii inadecvate ale logicii în explicarea 
chestiunilor dogmatice, mai ales în hristologie. Importantă pentru semnificația generală a 
Sinodiconului este mai ales prima anatemă care interzice aplicarea în înțelegerea modului 
îndumnezeirii umanității în Hristos a aporiei dialectice antice: kata physin — kata thesin 
(după natură sau după relaţie), ai cărei termeni corespund de fapt în hristologie poziţiilor 
monofizită şi, respectiv, nestoriană; singurul calificativ admisibil misterului teandric este cel 
de hyper physin (mai presus de fire). După cum reiese din scrierile sale, hristologia lui Italos 
— ca şi ulterior cea a discipolilor lui, Nil şi Eustratios — înclina net în favoarea poziției 
„thesite” fiind deci una umanistă, cripto-nestoriană. 

— Cei ce preferă aşa-zisa înțelepciune nebună [7 Co 3, 19] a filozofilor 
din afară [profani] şi, urmând profesorilor lor, primesc metempsihozele 
sufletelor oamenilor sau că şi acestea pier în chip asemănător animalelor 
necuvântătoare şi merg spre neființă, desfiinţând prin acestea învierea, 
judecata şi răsplătirea finală a celor făcute în viaţă, să fie anatema! 


— Cei ce dogmatizează că materia şi ideile [formele lucrurilor] sunt fără 
de început sau împreună fără de început cu Ziditorul şi Dumnezeul a toate, şi 
că cerul, pământul şi celelalte creaturi sunt veşnice şi fără de început şi 
rămân neschimbate, contrazicându-L astfel pe Cel ce a zis: „Cerul şi 
pământul vor trece, dar cuvintele Mele nu vor trece” [Mr 24, 35], ca unii care 
glăsuiesc în deşert şi-şi atrag asupra capetelor lor blestemul lui Dumnezeu, 
să fie anatema! 


— Cei ce spun că înţelepţii elinilor [păgânilor], întâi ereziarhi, care au 
fost azvârliți deja anatemei ca unii străini de Biserica universală de cele 
şapte Sfinte Sinoade Ecumenice şi de toți Părinţii care au strălucit în 
Ortodoxie, deci cei care spun că, din pricina bogăției stricate şi întinate din 
scrierile lor, sunt cu mult mai buni atât acum, cât şi la judecata viitoare decât 
bărbaţii drept-credincioşi şi ortodocşi care au greşit prin patima şi neştiința 
omenească, să fie anatema! 


— Cei ce nu primesc cu credință curată şi simplă, din toată inima şi din 
tot sufletul, minunile extraordinare ale Mântuitorului şi Dumnezeului nostru 
şi ale Stăpânei noastre de Dumnezeu Născătoarea care L-a născut fără 
prihană, şi ale celorlalți sfinţi, ci încearcă să le defaime prin demonstraţii şi 
raționamente sofistice drept lucruri imposibile, ori să le răstălmăcească după 
ceea ce li se pare lor şi să le potrivească după socotința lor, să fie anatema! 


— Cei ce se dedică învățăturilor elineşti [păgâne] şi se educă în ele nu 
numai în scopul educaţiei, ci urmând părerilor lor deşarte şi crezându-le 
adevărate şi aderând astfel la ele ca la unele care ar avea certitudine, astfel 
încât să-i iniţieze în ele când în ascuns, când pe față, şi să-i înveţe în chip 
neîndoielnic şi pe alţii, să fie anatema! 


— Cei care împreună cu alte plăsmuiri mitologice replăsmuiesc de la ei 
înşişi şi plăsmuirea [creaţia] noastră şi primesc ca adevărate ideile platonice 
şi spun că materia autosubzistentă este formată de către aceste idei 
defăimând astfel în chip deschis libertatea Ziditorului Care a adus toate de al 
neființă la ființă şi ca Făcător a fixat în mod suveran tuturor un început şi un 
sfârşit, să fie anatema! 


— Cei ce spun că la învierea finală şi obştească oamenii vor învia şi vor 
fi judecaţi cu alte trupuri, iar nu cu cele cu care au vieţuit în această viață, 
întrucât acestea se strică şi pier, şi flecăresc lucruri deşarte şi zadarnice, în 
timp ce Însuşi Hristos Dumnezeul nostru şi ucenicii Lui, învățătorii noştri, 
ne-au învăţat că oamenii vor fi judecaţi cu trupurile acestea în care au vieţuit, 
iar în cuvântul său despre înviere [7 Co 15, 12-55], marele Apostol Pavel a 
învăţat în mod expres acest adevăr pe larg şi cu exemple şi i-a vădit pe cei ce 
gândesc altfel ca pe nişte nebuni; deci cei ce se opun unor asemenea dogme 
şi învățături, să fie anatema! 


— Cei ce primesc şi transmit vorbele elineşti [păgâne] şi deşarte cum că 
ar fi o preexistenţă a sufletelor, că nu toate s-au făcut şi adus din neființă, că 
ar exista un sfârşit al pedepsei sau o restaurare [apocatastază] a creaţiei şi 
lucrurilor omeneşti, şi prin cuvinte ca acesta introduc faptul că Împărăția 
cerurilor, pe care Însuşi Hristos Dumnezeul nostru a învăţat şi a transmis că 
e veşnică şi nedestrămată, ar fi supusă destrămării şi trecătoare, în timp ce 
din întreaga Scriptură Veche şi Nouă am primit că pedeapsa va fi nesfârşită 
şi Împărăţia veşnică; aşadar, cei ce se pierd pe ei înşişi şi pe alţii prin 
asemenea cuvinte şi se fac şi altora pricină de osândă veşnică, să fie 
anatema! 

— Dogmele şi învățăturile elineşti [păgâne] şi heterodoxe, contrare 
credinței universale şi neprihănite a ortodocşilor, introduse împotriva 
credinţei creştine şi ortodoxe de Ioan Italianul şi de ucenicii lui părtaşi la 
ciuma lui, să fie anatema! 


[4. Contra hristologiilor scolastice] 


[a. Contra lui Nil Calabrezul (cca 1087)%] 


— Toate cele dogmatizate fără evlavie de monahul Nil ca şi cei ce au 
părtăşie cu el, să fie anatema”! 


— Dacă ar spune cineva că firea asumată de Dumnezeu Cuvântul e 
îndumnezeită prin instituire sau prin har, să fie anatema! 

Căci izgonind atât expresia „prin har”, cât şi „prin instituire” şi „prin fire” 
ca unele străine de Biserică, trebuie să primim şi să cinstim ca aprobată 
numai expresia „mai presus de fire”, fiindcă spune trâmbiţa teologiei, marele 
Grigorie: „Dacă zice cineva că EI a lucrat prin har ca într-un proroc, şi nu 
S-a unit şi continuă să fie unit după ființă, să fie gol de lucrarea mai bună, 


îi A . par Au 
sau, mai bine zis, plin de lucrarea potrivnică” . 


— Dacă dogmatizează cineva că toate ipostasele omeneşti există în trupul 
luat de Stăpânul şi au fost codivinizate împreună cu acest trup, să fie 
anatema! 

Fiindcă aceasta e o flecăreală sau, mai bine zis, o impietate evidentă. Căci 
cum ar putea exista în acel trup curat şi fără orice păcat orice om întinat şi 
necurat? Sau cum cel îndumnezeit ar mai aluneca spre pierzanie? Sau cum 
atunci mama care l-a născut pe acesta n-ar fi şi ea născătoare de Dumnezeu? 
Şi, încă şi mai ridicol, cum iubitorul de plăcere trimis în gheenă nu va trage 
împreună cu el şi trupul care-l conţine? ar cine va privi mai riguros va găsi 
şi multe alte consecinţe ale unei asemenea absurdităţi. 


— Dacă flecăreşte cineva că Domnul nostru lisus Hristos a fost divinizat 
printr-o apoteoză şi a primit îndumnezeirea ca un premiu pentru o viață 
virtuoasă, să fie anatema! 

Căci potrivit teologiei Melodului credem că trupul Domnului a fost 
îndumnezeit din însăşi unirea şi comuniunea lui cu firea dumnezeiască, iar 
după Înviere a fost făcut nestricăcios. Dar între nestricăciune şi îndumnezeire 
e o mare distanță; căci dacă ceva este Dumnezeu, este şi nestricăcios, dar 
dacă ceva este nestricăcios, nu este neapărat Dumnezeu, iar exemplele sunt 
evidente. 


— Dacă ar spune cineva că virtuoşii sunt îndumnezeiți cu aceeaşi în 
dumnezeire ca Hristos, să fie anatema! 

Căci trupul lui Hristos n-a fost îndumnezeit printr-o lucrare ca la alți unşi, 
ci prin prezența întreagă a Celui ce unge, cum învață Grigorie, adâncul 
teologiei”. 


% Despre monahul Nil Calabrezul, vezi reconsiderarea totală a problemei la GOUILLARD, 
op. cit., p. 202-206, reconsiderare bazată pe descoperirea „libelului” de retractare a lui Nil, 
editat de acelaşi cercetător la p. 301-303 (apendice II) şi din care reiese, contrar celor afirmate 
de ANA COMNENA, Alexiada X, 1; PG 131, 697-700; trad. rom. cit. vol. II, p. 64-66, că 
hristologia lui Nil, elev al lui lItalos, nu era una monofizită, ci dimpotrivă puternic 
nestorianizantă, dezvoltând consecvent poziţia „thesită” a magistrului său. După NIL, 
îndumnezeirea umanităţii în Hristos s-a făcut kata thesin e charin (prin relaţie sau har) fiind 
echivalentă cu îndumnezeirea sfinţilor, în ambele cazuri fiind vorba de un proces de adopţie, 
de relaționare a două subiecte autonome distincte, susținere care distrugea total realitatea 
unirii ipostatice ca unire divino-umană intrapersonală unică şi nu simplu interpersonală ca în 
cazul nostru. 

* Sinodiconul Ortodoxiei conţine doar această anatemă generală. Următoarele 8 anateme 
le-am reprodus după „libelul” de abjurare al lui Nil, pentru claritatea necesară privitoare la 
natura ereziei lui. 

3 Epistola 101 către Cledonium; PG 37, L80B . 

* Cuvântarea 30, 21; PG 36, 132B. 

— Dacă ar spune cineva că există doi Hristoşi sau fii, să fie anatema! 
Căci aceasta este divizarea şi dogma urâtă lui Dumnezeu a smintitului 
Nestorie, cel cu totul mort. 


— Dacă spune cineva că orice credincios e unit cu Hristos după ipostasă, 
să fie anatema! 

Căci atunci va fi el însuşi Fiu şi Cuvânt al lui Dumnezeu, lucru mai 
presus de orice blasfemie. 


— Dacă cineva n-ar numi-o Maică a lui Dumnezeu în sens propriu pe 
sfânta şi preacurata Fecioară Maria, să fie anatema! 

Căci dacă ea n-ar fi Născătoare de Dumnezeu, deşartă ar fi taina credinţei 
noastre şi s-ar răsturna toate dogmele drept-credincioase ale de Dumnezeu 
purtătorilor Părinţi, care toţi cu un glas şi cu o limbă au vestit-o Născătoare 
de Dumnezeu. 


— Dacă cineva îşi închipuie că în zilele noastre numai lui însuşi i se 
descoperă taina negrăitei Economii, să fie anatema! 


[b. Contra lui Eustratie al Niceii (1117)] 
[a. Din uzul comun] 


Tezele găsite străine de dogmele cele drepte ale Bisericii în cele două 
tratate scrise împotriva armenilor de Eustratie” care a fost mitropolit al 
Niceii, şi care au fost anatemizate, să fie anatema! 


— Cei care introduc cu privire la negrăita Economie în trup a Domnului 
şi Dumnezeului şi Mântuitorului nostru Iisus Hristos unele expresii deşarte şi 
spun sau gândesc că umanitatea lui Hristos se închină ca o roabă 
Dumnezeirii Celei Neapropiate şi această stare de robie veşnică este o 
însuşire a ei ființială şi cu neputinţă de respins, să fie anatema! 


— Cei care nu folosesc cu toată evlavia distincţia intelectuală numai 
pentru a evidenția alteritatea celor două firi ce converg în Hristos în chip 
negrăit şi sunt unite în El în chip necontopit şi nedespărţit, ci abuzează de o 
asemenea distincţie şi spun că umanitatea asumată e alta nu numai prin fire, 
ci şi prin demnitate, şi că ea adoră pe Dumnezeu şi-l aduce o slujire de rob, 
aducându-l cinstirea cuvenită ca pe ceva datorat, precum fac duhurile 
slujitoare [Evr 1, 14] [ale îngerilor], care slujesc lui Dumnezeu şi-L adoră ca 
nişte robi, şi mai învaţă că umanitatea asumată este propriu-zis Arhiereul cel 
Mare, nu Însuşi Dumnezeu Cuvântul când S-a făcut om, ca unii care prin 
unele ca acestea îndrăznesc să împartă în mod ipostatic pe Unul Hristos, 
Domnul şi Dumnezeul nostru, să fie anatema! 


[B. Din uzul mitropoliei Lacedemoniei ] 


— Cei ce spun că umanitatea asumată este roabă şi, simplu spus, toate 
tezele spuse şi anatemizate apoi de cel care le-a expus, să fie anatema! 


— Cei ce spun sau gândesc că umanitatea lui Hristos se închină ca o 
roabă Dumnezeirii Celei Neapropiate sau că este veşnic roabă, întrucât starea 


% Despre cazul lui Eustratie al Niceii, vezi discuţia şi bibliografia la GOUILLARD, op. cit., 
p. 206-212; notița din PG 140, 136-137 şi actele procesului (semeioma) la P. IOANNOU, 
„Eustrate de Nicâe. Trois pi€ces inedites de son proces (1117)”, Revue des €tudes byzantines 
10 (1952), p. 24-34; „Der Nominalismus und die menschliche Psychologie Christi. Das 
Semeioma gegen Eustratios von Nikaia”, Byzantinische Zeitschrift 47 (1954), p. 368-378 şi 
„Le sort des 6vâ&ques râconcili6s. Un discours inâdit de Nicâtas de Serres contra Eustrate de 
Nicâe”, Byzantion 28 (1958), p. 1-30. Cel mai bun elev al lui Ioan Italianul, profesor de 
filozofie, comentator al lui Aristotel şi mitropolit al Niceii, Eustratie, angajat în dialog 
teologic cu armenii monofiziți, a dezvoltat o hristologie exact la extrema opusă 
monofizismului vechilor orientali nechalcedonieini, hristologie tipic nestoriană şi prezentând 
similitudini evidente cu doctrina lui Teodor al Mopsuestiei (f 428), condamnată la Sinodul V 
Ecumenic (553). În dorința de a salvgarda integritatea umanităţii în Hristos, Eustratie 
distrugea practic unirea ipostatică, ipostaziind naturile până la admite existenţa în Hristos a 
două subiecte distincte şi autonome, fiecare cu „psihologia” proprie. 

de robie ar fi o însuşire ființială şi de nerespins pentru ea, sau că este alta 
decât Ea prin demnitate sau că O adoră şi-l slujeşte prin lucrările sale, sau că 
se desăvârşeşte în virtute sau că, întrucât e nedesăvârşită, năzuieşte spre 
desăvârşirea care vine din virtute, sau că este curăţită prin desăvârşirea 
virtuților şi că se întoarce spre Aceasta şi depinde de Ea, să fie anatema! 


— Dacă spune cineva că umanitatea asumată e Arhiereul cel Mare, şi 
Hristos pur şi simplu, să fie anatema! 


— Dacă cineva nu foloseşte cu toată evlavia distincţia intelectuală numai 
spre evidenţierea alterităţii firilor care concurg în Hristos, ci, abuzând de ea, 
zice că în aceeaşi ipostasă a lui Hristos o fire este veşnic stăpână, iar alta 
veşnic roabă, şi că starea de robie e o însuşire ființială şi cu neputinţă de 
respins a umanităţii, şi că aceasta Îi aduce Dumnezeirii cinstirea cuvenită ca 
o datorie, cum aduce o făptură Făcătorului, şi cum fac „duhurile slujitoare” 
[Evr 1, 14] care slujesc lui Dumnezeu şi 1 se închină ca nişte roabe, să fie 
anatema! 


— Toate cele scrise sau rostite de către Eustratie al Niceii în chip 
neortodox şi lipsit de pietate împotriva cuvântului drept al credinţei nepătate 
a creştinilor, să fie anatema! 


[c. Contra lui Sotirih Pantevghenos despre sensul dogmatic al ecfonisului 
liturgic „Că Tu eşti Cel ce Te aduci şi Cel ce primeşti, Hristoase 
Dumnezeule ” (1157)*] 


Tezele introduse şi enunțate de Mihail care a fost dascăl, protecdic şi 
maistor al retorilor, şi de Nichifor Vasilakis, dascăl al Epistolelor [pauline] 
care au fost, diaconi ai Marii Biserici a lui Dumnezeu din Constantinopol, 
cărora le-a urmat şi Eustratie, mitropolitul Dyrachionului, şi pe care le-a 
apărat în scris şi Sotirih, diacon al aceleiaşi Biserici, care a fost şi ipopsifiu 
al patriarhiei marelui oraş al lui Dumnezeu, Antiohia, cel supranumit şi 
Pantevghenos, încă şi celelalte introduse şi expuse în scris de acelaşi Sotirih, 
iar mai apoi anatemizate şi respinse chiar de ei înşişi, şi pe care le-a dezavuat 
şi azvârlit anatemei sfântul sinod reunit din porunca lui Manuel, marele 


33 Despre această controversă şi sinoadele din 1156-1157, vezi notițele sumare ale lui 
IOAN KINNAMOS, Hist. IV, 16; PG 133, 517-522 şi NICHITA CHONIATES, In Manuele lib. VII; 
PG 139, 561; actele sinodale din PG 140, 137-202; comentariul istoric la GOUILLARD, op. 
cit., p. 210-215 şi P. CEREMUHIN, „Sinodul constantinopolitan din 1157 şi episcopul Nicolae 
al Metonei” (trad. I.V. Paraschiv), Mitropolia Olteniei 18 (1966), nr. 11-12, p. 87-109. 
Chestiunea disputată era: cui i se aduce (oferă) şi cine primeşte jertfa lui Hristos atât pe 
Golgota, cât şi în Euharistie? În concepția lui Sotirih, a spune că acelaşi Hristos oferă jertfa 
umanităţii Sale ca om şi o primeşte ca Dumnezeu împreună cu întreaga Sfântă Treime (= teza 
ecfonisului rugăciunii tainice a Intrării celei Mari şi sinoadelor din 1156-1157) ar însemna a 
face din ipostasa Logosului întrupat subiectul a două acțiuni, după el, contradictorii: oferirea 
şi primirea jertfei. Spre a evita această pretinsă aporie, el transfera aceste două acțiuni din 
planul hristologic, unde ele erau două acțiuni diferite ale aceleiaşi ipostase, în cel triadologic, 
transformându-le în două acţiuni incomunicabile a două ipostase distincte; oferirea şi primirea 
deveneau astfel, pentru Sotirih, caracteristici ipostatice incomunicabile ale Fiului şi, respectiv, 
Tatălui. Mai mult, în viziunea sa, mântuirea sau reconcilierea (katallage) oamenilor cu 
Dumnezeu era identică cu un proces juridic, extern, de schimb (antallage) desfăşurat în două 
faze succesive, distincte cronologic: o primă reconciliere a noastră cu Fiul Care, asumându-Şi 
umanitatea noastră, ne-a dat în schimb iertarea păcatului originar, urmată de o a doua 
reconciliere cu Tatăl, Care, primind jertfa sângelui lui Hristos de pe cruce, ne-a dăruit în 
schimb înfierea. Într-o asemenea viziune soteriologică externalist-juridică Sotirih a ajuns, 
trăgând consecințele logice ale poziţiei sale, să tăgăduiască până şi caracterul sacrificial şi 
sacramental al Euharistiei, care a devenit pentru el o simplă reprezentare memorială 
simbolic-anamnetică de către preot a dramei Patimilor de odinioară. Multiplele şi gravele 
erori dogmatice expuse de Sotirih într-un scurt „dialog” cu un oarecare Filon (PG 140, 140- 
148) au fost amplu şi riguros combătute într-un remarcabil Antiretic (ed. A. 
Demetrakopoulos, EkKlesiastike bibliotheke, Leipzig, 1866, p. 321-359) de episcopul 
NICOLAE AL METONEI, cel mai important teolog al epocii Comnenilor, şi au constituit 
subiectul dezbaterilor a două sinoade constantinopolitane: 20 ianuarie 1156 şi 12-13 mai 
1157  („semeiomata”: PG 140, 148-154 şi 174-201), ultimul concentrându-şi şi 
prelucrându-şi concluziile extrase din Antireticul lui Nicolae al Metonei sub forma celor 4 
anateme incluse în Sinodicon. 

împărat ortodox, porfirogenet şi autocrat al romeilor, Comnenul [1140- 
1182], să fie anatema! 


— Cei care spun că jertfa cinstitului Trup şi Sânge din vremea Patimi de 
mântuire a lumii a Domnului şi Dumnezeului şi Mântuitorului nostru lisus 
Hristos, adusă de EI pentru a noastră mântuire ca Unul Care a fost Arhiereu 
pentru noi potrivit umanităţii Lui — întrucât potrivit marelui în teologie 
Grigorie, Acelaşi este şi Dumnezeu şi Jertfitor şi Jertfă** — Hristos a adus-o 
lui Dumnezeu şi Tatăl, dar n-a primit-o ca Dumnezeu împreună cu Tatăl şi 
Însuşi Fiul Unul-Născut şi Duhul Sfânt, ca unii care prin acestea înstrăinează 
pe Însuşi Dumnezeu Cuvântul şi pe Duhul Mângâietor Cel de o fiinţă şi de o 
slavă cu E] de cinstirea şi demnitatea egale şi cuvenite Lor ca Unii ce sunt 
Dumnezeu, să fie anatema! 


— Cei care nu primesc că jertfa adusă în fiecare zi de cei ce au primit de 
la Hristos lucrarea sfinţitoare a dumnezeieştilor Taine este adusă întregii 
Sfintei Treimi, întrucât îi contrazic prin aceasta pe sfinţii şi dumnezeieştii 
Părinţi Vasile şi loan Hrisostom, împreună cu care conglăsuiesc în cuvintele 
şi scrierile lor şi ceilalți de Dumnezeu purtători Părinți ai noştri, să fie 
anatema! 


— Cei care-L aud pe Mântuitorul spunând despre lucrarea sfinţitoare a 
dumnezeieştilor Taine predată de EI Însuşi: „Aceasta să faceţi întru 
pomenirea Mea” [Lc 22, 19], dar nu înțeleg în mod corect expresia 
„pomenire”, ci îndrăznesc să spună că jertfa adusă zilnic de cei ce săvârşesc 
dumnezeieştile Taine precum a predat Mântuitorul nostru şi Stăpânul tuturor, 
înnoieşte jertfa propriului Său Trup şi Sânge adusă pe cinstita Cruce spre 
obşteasca răscumpărare şi împăcare a firii omeneşti doar în mod imaginar şi 
iconic, iar de aici introduc şi ideea că aceasta este o altă jertfă decât cea 
săvârşită de Mântuitorul la început, întrucât golesc taina înfricoşătoarei şi 
dumnezeieştii lucrări sfințitoare prin care primim arvuna vieţii celei ce va să 
vină, deşi dumnezeiescul şi preaînțeleptul nostru Părinte loan Hrisostom în 
multe explicaţii ale cuvintelor marelui Pavel evidenţiază în mod limpede 
identitatea jertfei şi spune că e una şi aceeaşi, să fie anatema! 


— Cei care născocesc şi introduc distanţe în timp între împăcarea firii 
omeneşti cu dumnezeiasca şi fericita Fire a Treimii celei începătoare de viață 
şi preaneprihănite şi legiferează că mai întâi am fost împăcaţi cu Cuvântul 
Unul-Născut prin asumarea umanității, după care am fost împăcaţi cu 
Dumnezeu şi Tatăl prin mântuitoarea Patimă a Domnului Hristos, şi astfel 
împart cele cu neputinţă de împărțit, în timp ce dumnezeieştii şi fericiții 
Părinți învaţă că Unul-Născut ne-a împăcat cu Sine Însuşi, iar prin Sine 
Însuşi cu Dumnezeu Tatăl şi, prin urmare, şi cu Preasfântul şi 
de-viaţă-făcătorul Duh prin totalitatea misterului Economiei Sale, întrucât 
sunt născocitori de iscodiri noi şi străine, să fie anatema! 


34 GRIGORIE DIN NAZIANZ, Cuvântarea 20, 4; PG 35, 1068D. 

[d. Despre sensul dogmatic al versetului ,, Tatăl Meu e mai mare decât 
Mine” (In 14, 28)*] 


[a. Sinodul din 1166] 


Tezele scrise şi predate odinioară de sfinții şi de Dumnezeu purtătorii 
noştri Părinţi şi vestitori ai adevărului şi dascăli ai sfintei Biserici a lui 
Dumnezeu, iar acum din inițiativa pusă în mişcare de Dumnezeu şi din 
purtarea de grijă cu judecată dumnezeiască a de Dumnezeu încoronatului, 
preaputernicului, de Dumnezeu înțelepțitului, ortodoxului, biruitorului şi 
sfântului nostru mare împărat porfirogenet şi autocrator kyr Manuel 
Comnenul [1140-1182] elucidate şi definite de sfântul şi dumnezeiescul 
Sinod reunit din porunca lui spre a fi vestite în această cinstită zi: 


— Cei ce nu înţeleg corect expresiile sfinților dascăli ai Bisericii lui 
Dumnezeu şi încearcă să răstălmăcească şi sucească cele zise în aceştia în 
chip limpede şi lămurit prin harul Sfântului Duh, să fie anatema! 


— Celor ce primesc faptul că expresia lui lisus Hristos adevăratul 
Dumnezeu şi Mântuitorul nostru: „Tatăl Meu e mai mare decât Mine” [In 14, 
28] a fost spusă, între alte tâlcuiri ale Sfinţilor Părinţi, şi cu privire la 
umanitatea din EI potrivit căreia a şi pătimit, aşa cum vestesc în mod expres 
Sfinţii Părinți în multe din de Dumnezeu insuflatele lor tratate, şi care mai 
spun că Însuşi Hristos a pătimit în conformitate cu trupul Său, veşnică fie 
pomenirea! 


— Cei care gândesc şi spun că îndumnezeirea firii asumate a fost o 
transformare a firii omeneşti în Dumnezeire şi nu gândesc că, în virtutea 
acestei uniri, trupul Domnului se împărtăşeşte de demnitatea şi măreţia 
dumnezeiască şi e închinat cu o unică închinare în Dumnezeu Cuvântul Care 
l-a asumat şi că este o de o cinste, de o slavă, de viaţă făcător, de egal 
renume şi de un scaun cu Dumnezeu Tatăl şi Preasfântul Duh, fără a deveni 
totuşi de o ființă cu Dumnezeu, încât să iasă din însuşirile sale naturale de 
creat, circumscris şi celelalte însuşiri contemplate în firea omenească a lui 
Hristos şi să se transforme în ființa Dumnezeirii, întrucât de aici s-ar putea 
deduce sau că Înomenirea şi Patimile Domnului au avut loc doar în aparență 


3 Pentru controversa în jurul interpretării dogmatice a lui Ioan 14, 38, vezi notițele lui 
KINNAMOS, Historia VI, 2; PG 133, 616-624 şi CHONIATES, De Manuele lib. VII, 5; PG 139, 
560-564 şi mai ales dosarul actelor sesiunilor Sinodului din 2, 13 martie 1166 cuprinse în 
Ekthesis-ul oficial, PG 140, 201-281, şi edictul imperial din 4 aprilie 1166, PG 135, 773-781; 
pentru detalii istorice şi bibliografice, cf. comentariul lui GOUILLARD, op. cit., p. 216-226. 
Ecou al unei dispute occidentale contemporane purtate în jurul „gloriei” lui Hristos, 
controversa bizantină în jurul înţelegerii lui Joan 14, 28, cu complicate dedesubturi politice şi 
o îndelungată supravieţuire istorică, se centra în esență pe chestiunea precizării mai 
îndeaproape a sensului corect al inferiorității Fiului întrupat față de Tatăl. Se confruntau în 
esență două opinii: una susținută şi de Manuel I şi de oficialitățile patriarhiei raporta în mod 
ortodox inferioritatea Fiului față Tatăl la umanitatea lui reală, concretă pe care unirea 
ipostatică a transformat-o şi îndumnezeit-o la maximum, dar cu stricta salvgardare a 
integrității proprietăţilor ei naturale. Într-o parte a episcopatului însă era dominantă părerea 
cum că pentru Fiul întrupat inferioritatea Sa față de Tatăl nu poate avea nicidecum sens 
concret, real, şi unul pur abstract, Hristos referindu-se în Joan 14, 28 la o umanitate pur 
abstractă, în realitatea Sa concretă, efectivă neputându-se vorbi de vreo inferioritate a Sa față 
de Tatăl. Estompând distincţia între proprietăţile (idiomata) naturale şi măririle (auchemata) 
dumnezeieşti cu care umanitatea s-a îmbogăţit ca urmare a unirii ipostatice până pe punctul de 
a transforma proprietăţile naturale ale umanității în proprietăți dumnezeieşti, hristologia 
aceasta aluneca în pericolul monofizitismului şi doketismului, atentând la dogma integrității 
firilor în Hristos. Replicând acestei poziţii, Sinodul a reafirmat sensul autentic al formulei de 
la Chalcedon (451) după care unirea ipostatică şi îndumnezeirea firii omeneşti în Hristos nu se 
face confundând firile, ci cu stricta salvgardare a integrității lor, şi, din această perspectivă a 
unei umanităţi concrete şi integral umane în Hristos, în pofida îndumnezeirii ei, inferioritatea 
Fiului față de Tatăl are un sens real deplin. Deşi condamnată în Sinod, interpretarea 
cripto-monofizită a lui loan 14, 28 va fi reluată, şase ani mai târziu, de Constantin al Kerkyrei 
şi loan Irinkos, ceea ce a condus la o reluare a sinoadelor pe această temă în 30 ianuarie, 20 şi 
21 februarie 1170: condamnarea lui Constantin (care ulterior a retractat) şi martie 1171: 
condamnarea lui Irinikos, definitivă. 

şi nu în realitate, sau că a pătimit Insăşi Dumnezeirea Unului-Născut, să fie 
anatema! 


— Celor ce spun că trupul Domnului care în virtutea acestei uniri a ajuns 
preaînălţat şi ridicat mai presus decât toată cinstea — dat fiind că în virtutea 
unirii extreme a ajuns egal cu Dumnezeu [homotheos] din pricina unirii după 
ipostasă în chip neschimbat, nealterat, necontopit şi nemutat, rămânând 
inseparabil şi indisociabil de Dumnezeu Cuvântul Care l-a asumat —, este 
cinstit cu un renume egal cu EI şi e închinat cu o unică închinare cu EI fiind 
aşezat pe tronurile împărăteşti şi dumnezeieşti de-a dreapta Tatălui ca unul 
care s-a îmbogăţit cu măririle Dumnezeirii, dar cu păstrarea însuşirilor 
firilor, veşnică fie pomenirea! 


— Cel ce resping expresiile Sfinţilor Părinţi rostite în apărarea dogmelor 
celor drepte ale Bisericii lui Dumnezeu de către Atanasie, Chiril, Amfilohie, 
de Dumnezeu purtătorul şi preasfântul papă al Romei celei Vechi, Leon, şi 
de ceilalți, şi nu vor să primească actele sinoadelor ecumenice al IV-lea şi al 
VI-lea, să fie anatema! 


[B. Sinodul din 1170] 


Anatemismele alcătuite câţiva ani după cele sancţionate şi dogmatizate cu 
privire la versetul „Tatăl Meu e mai mare decât Mine” |/n 14, 28] contra 
celor ce contrazic fără învățătură şi fără credinţă acestea, împreună cu care 
conglăsuia pe atunci şi Constantin care a fost mitropolit al Kerkyrei, nepot al 
arhiepiscopului Bulgariei, care însă după câţiva ani a fost şi el reprimit în 
Biserică după ce s-a lepădat de unii ca aceia şi s-a alăturat celor ce gândesc 
drept anatemizând cele dogmatizate şi grăite de el odinioară în chip rău şi 
impios*: 

— Cei care nu primesc expresia adevăratului Dumnezeu şi Mântuitorului 
nostru lisus Hristos: „Tatăl Meu e mai mare decât Mine” în diferitele moduri 
în care au explicat-o Sfinții Părinţi — unii din ei spunând că aceasta s-a zic 
cu referire la Dumnezeire din pricina faptului că EI îşi are cauza naşterii Lui 
din Tatăl, iar alţii zicând că aceasta s-a spus cu referire la însuşirile naturale 
ale trupului asumat şi enipostaziat în Dumnezeirea Lui, şi anume cu referire 
la însuşirile sale de creat, circumscris, muritor şi celelalte afecte naturale şi 
ireproşabile, din pricina cărora Domnul a putut spune că Tatăl Său e mai 
mare decât El —, ci spun că această expresie trebuie înțeleasă astfel doar 
atunci când printr-un simplu act mental [kata psilen epinoian] trupul lui 
Hristos este gândit separat de Dumnezeire, ca şi cum n-ar fi unit cu ea, şi nu 
iau această distincţie mentală aşa cum a fost ea folosită de Sfinţii Părinţi, şi 
anume atunci când e vorba de starea de rob şi de neştiința Lui [omenească], 
fiindcă nu sufereau ca trupul lui Hristos egal cu Dumnezeu [homorheon] şi 
de o cinstire cu EI să fie insultat prin asemenea expresii, ci spun că şi 
însuşirile naturale care sunt în realitate ale trupului Domnului care e 
enipostaziat şi rămâne neseparat de Dumnezeirea Lui, trebuie luate şi ele 
printr-un simplu act mental, întrucât dogmatizează despre cele nesubzistente 
şi mincinoase aceleaşi lucruri ca şi despre cele enipostaziate şi adevărate, să 
fie anatema! 


— Cele spuse în chip rău şi impios de Constantin cel ce a fost mitropolit 
al Kerkyrei, nepot al arhiepiscopului Bulgariei, şi care au fost anatemizate de 
el însuşi, să fie anatema! 


— Cei care dogmatizează în chip rău şi impios cu privire la expresia 
adevăratului Dumnezeu şi Mântuitorului nostru lisus Hristos: „Tatăl Meu e 
mai mare decât Mine”, şi nu gândesc nici nu spun că aceasta este luată de 
sfinții şi de Dumnezeu purtătorii Părinţi în mai multe sensuri ortodoxe, dar şi 
cu referire la însuşi trupul asumat de Fiul Unul-Născut al lui Dumnezeu din 


3 Revenirea ulterioară a lui Constantin al Kerkyrei şi reabilitarea sa, ca urmare a 
acceptării deciziilor dogmatice de la 1166, au antrenat în manuscrise modificări în consecință 
ale textului anatemelor. 

sfânta Fecioară şi Născătoarea de Dumnezeu şi enipostaziat în Dumnezeirea 
Sa, dar care-şi are în mod necontopit şi după unire însuşirile lui potrivit 
cărora Domnul l-a numit pe Tatăl mai mare decât El Care în acelaşi timp 
este împreună-închinat şi mărit cu Tatăl şi cu Preasfântul Duh într-o singură 
închinare împreună cu umanitatea asumată ca una egală cu Dumnezeu şi de 
o cinstire cu Dumnezeu; şi care susțin, dimpotrivă, că această expresie nu se 
cuvine a fi înțeleasă atunci când Domnul este înţeles drept o singură ipostasă 
având unite cele două firi, ci atunci când printr-un simplu act mental trupul 
este luat separat de Dumnezeire şi este cunoscut ca al fiecărui om în parte, şi 
aceasta deşi foarte teologul Damaschin învaţă că distincția pur mentală se 
aplică atunci dând despre trupul lui Hristos se spune ceva ce nu constituie o 
însuşire naturală a lui, ci arată starea lui de rob sau neştiinţa lui [comună]'”; 
şi care nu vor să urmeze Sfintelor Sinoade Ecumenice al IV-lea şi al VI-lea, 
care au dogmatizat în mod drept şi pios despre cele două firi unite în mod 
necontopit în Hristos şi au învăţat Biserica lui Hristos Ortodoxia, întrucât au 
alunecat astfel în diferite erezii, să fie anatema! 


— Toţi care gândesc la fel cu Constantin, nepotul arhiepiscopului 
Bulgariei, şi suferă şi sunt mâhniţi pentru depunerea lui, dar nu atât din 
iubire milostivă, cât pentru că au fost duşi împreună cu el în reaua-credință şi 
impietatea lui, să fie anatema! 


[y. Sinodul din 1171] 


— Preaneînvăţatul monah mincinos şi în deşert luptător loan Irinikos şi 
scrierile alcătuite de el împotriva dreptei-credințe, precum şi cei ce le 
îmbrățişează, ca unii care sunt de părere şi spun că nu din pricina umanităţii 
enipostaziate în Însuşi Domnul Dumnezeul şi Mântuitorul nostru Iisus 
Hristos şi unită cu Dumnezeirea Lui în chip indisociabil, inseparabil şi 
necontopit a spus EI ca om desăvârşit expresia din sfintele Evanghelii: „Tatăl 
Meu e mai mare decât Mine”, ci aceasta ar fi fost spusă astfel de către EI ca 
atunci când aceasta ar fi fost luată printr-un simplu act mental dezbrăcată şi 
separată cu totul de Dumnezeirea Lui, ca şi cum nici n-ar fi unită cu Aceasta, 
ca şi umanitatea noastră comună, să fie anatema! 


[5. Contra teologiei scolastice a lui Varlaam, Akindynos şi Gregoras şi 
dogmatizarea energiilor necreate şi a luminii taborice“*] 


Cele spuse şi făcute de sfântul şi dumnezeiescul Sinod împotriva lui 
Varlaam [ţ 1350] şi Akindynos [f 1348] şi a celor ce gândesc la fel cu aceia 
în de Dumnezeu păzitul palat al sfintelor Vlaherne în marele tricliniu numit 
Alexiakos în luna iulie, indictionul 5, anul 6860 [1351]: 


— Cei ce gândesc şi spun că lumina care a strălucit din Domnul la 
dumnezeiasca Schimbare la Faţă este când o arătare, o creatură şi o nălucă 
arătată pentru puţină vreme şi destrămată într-o clipită, când însăşi ființa lui 
Dumnezeu, întrucât se aruncă nebuneşte în pozițiile cele mai opuse şi 
imposibile, printr-una înnebunind de nebunia lui Arie, care tăia în creată şi 
necreată Dumnezeirea cea Una şi pe Unul Dumnezeu, iar prin cealaltă fiind 
purtați spre impietatea mesalienilor care spun că ființa dumnezeiască se 
poate vedea, şi nu mărturisesc potrivit teologhisirilor cu dumnezeiască 
insuflare a sfinților cu gândirea drept-credincioasă şi evlavioasă a Bisericii 
că acea preadumnezeiască lumină nu este nici creatură, nici ființa lui 
Dumnezeu, ci un har, o luminare şi o lucrare/energie necreată şi naturală 


, Expunerea exactă a credinţei ortodoxe III, 21; PG 94, 1084B-—1085C. 

3 Actele Sinodului din 1351, cel mai important din seria sinoadelor zise isihaste sau 
palamite (1341, 1347, 1351, 1368), în PG 151, 717-768; trad. rom. şi comentarii diac loan | 
Ică jr SFANTUL GRIGORIE PALAMA, Tomosuri dogmatice-Viaţa-Slujba. Scrieri 1, studiu 
introductiv şi traducere, 2009, p. 271-340. cf şi D. STĂNILOAE, Viaţa şi învăţătura Sf. Grigorie 
Palama, Sibiu, 1938, p. 217-236, J. MEYENDOREF, Introduction d l'etude de Gregoire 
Palamas, Paris, 1959, p. 141-153 şi ]. GOUILLARD, op. cit., p. 239-252. 

care iese pururea în mod inseparabil din ființa dumnezeiască, să fie 
anatema”. 


— Încă şi cei care gândesc şi spun că Dumnezeu n-are o lucrare/energie 
naturală, ci numai ființă, şi cred că ființa dumnezeiască şi lucrarea/energia 
dumnezeiască sunt identice şi cu totul indistincte şi că nu trebuie gândită nici 
o diferență între ele cu privire la ceva, ci aceeaşi realitate se numeşte de ei 
când ființă, când lucrare/energie, întrucât unii care desființează cu totul fără 
judecată însăşi fiinţa dumnezeiască şi o duc spre neființă — căci dascălii 
Bisericii spun cuvânt de cuvânt că „numai ceea ce nu există e lipsit de 
lucrare/energie” —, dar care mai bolesc şi de cele ale lui Sabelie şi cutează 
să înnoiască acum cu privire la ființa şi lucrarea/energia dumnezeiască 
vechea contracție, contopire şi amestec ale aceluia privitoare la cele Trei 
Ipostase ale Dumnezeirii şi le amestecă în chip impios şi asemănător şi pe 
acestea [fiinţa şi lucrarea] şi nu mărturisesc potrivit teologhisirilor de 
Dumnezeu  insuflate ale Sfinţilor cu gândirea drept-credincioasă şi 
evlavioasă a Bisericii că în Dumnezeu există atât ființă, cât şi 
lucrarea/energia ei naturală, precum au lămurit cei mai mulți dintre sfinți şi 
mai ales cei de la Sfântul Sinod Ecumenic al VI-lea, care au adunat întreg 
acest Sinod cu privire la cele două lucrări şi voințe ale lui Hristos, 
dumnezeiască şi omenească, nici nu vor să înțeleagă că, aşa cum între ființa 
şi energia dumnezeiască există o unire fără contopire, aşa există între ele şi o 
diferență care nu creează însă o distanță [interval] între ele, mai ales în ce 
priveşte însuşirile de cauză şi cauzat, neîmpărtăşabil şi împărtăşabil, primele 
revenindu-i ființei, iar celelalte lucrării/energiei; deci cei ce spun asemenea 
impietăţi, să fie anatema! 


— Încă şi cei care gândesc şi spun că toată puterea şi lucrarea/energia 
Dumnezeirii triipostatice e creată, întrucât plecând de aici ne constrâng să 
credem că este creată însăşi ființa dumnezeiască — căci, potrivit sfinţilor, 
lucrarea/energia creată vădeşte necreată şi firea, iar lucrarea/energia necreată 
va caracteriza fiinţa necreată —, iar de aici sunt în primejdie de a cădea cu 
totul în ateism, ca unii care atribuie credinţei curate şi ireproşabile a 
creştinilor mitologia elină [păgână] şi adorarea creaturilor şi nu mărturisesc 
potrivit teologhisirilor cu dumnezeiască insuflare ale sfinților şi cu gândirea 
drept-credincioasă şi  evlavioasă a Bisericii că toată puterea şi 
lucrarea/energia naturală a Dumnezeirii triipostatice este necreată, să fie 
anatema! 


— Încă şi cei care gândesc şi spun că din această pricină se face în 
Dumnezeu o compoziţie şi nu cred învățăturii sfinților care învață că de la 
cele ale firii nu se face în fire nici o compoziţie, şi plecând de aici ne 
defăimează nu numai pe noi, ci şi pe toți sfinţii care învaţă limpede şi în 
multe rânduri atât simplitatea şi necompoziția lui Dumnezeu, cât şi diferenţa 
între ființa şi lucrarea/energia dumnezeiască şi că această diferență nu 
lezează cu nimic şi deloc simplitatea dumnezeiască — căci n-ar fi putut 
încerca să teologhisească atât de făţiş lucruri contrare între ele —, deci cei ce 
grăiesc astfel de lucruri deşarte şi nu mărturisesc potrivit teologhisirilor cu 
dumnezeiasca insuflare ale sfinților şi cu gândirea drept-credincioasă şi 
evlavioasă a Bisericii că împreună cu această diferență vrednică de cele 
dumnezeieşti se păstrează foarte frumos şi simplitatea dumnezeiască, să fie 
anatema! 


% Un manuscris adaugă aici următoarea anatemă: 

„Încă şi cei ce gândesc şi spun că harul veşnic şi dumnezeiesc al Tatălui şi al Fiului şi al 
Duhului Sfânt şi lumina veacului viitor, în care drepţii vor străluci ca soarele [Mr 13, 43] cum 
a arătat Hristos strălucind pe munte, şi, simplu spus, învaţă că orice putere şi lucrare a 
Dumnezeirii triipostatice tot ce diferă întrucâtva de firea dumnezeiască e creat, şi taie impios 
Dumnezeirea unică în creată şi necreată, care pe cei care cinstesc în mod pios caracterul 
necreat al acestei dumnezeieşti lumini şi al oricărei puteri şi energii dumnezeieşti, şi numesc 
în chip smintit diteişti şi politeişti cum ne numesc iudeii, sabelienii şi arienii, şi toţi cei ce 
gândesc la fel cu ei, să fie anatema!” 

— Încă şi cei care gândesc şi spun că numele „Dumnezeire” se spune 
numai despre ființa dumnezeiască şi nu mărturisesc potrivit teologhisirilor cu 
insuflare dumnezeiască ale sfinţilor şi cu gândirea drept-credincioasă şi 
evlavioasă a Bisericii că el se dă nu mai puțin şi lucrării/energiei 
dumnezeieşti şi aşa, atunci când cineva spune „Dumnezeire”, cinsteşte în 
toate felurile Unica Dumnezeire a Tatălui şi a Fiului şi a Duhului Sfânt, fie 
fiinţa, fie lucrarea/energia lor, aşa cum ne-au învățat dumnezeieştii noştri 
inițiatori în tainele dumnezeieşti, să fie anatema! 


— Încă şi cei care gândesc şi spun că fiinţa dumnezeiască este 
împărtăşabilă/participabilă, întrucât care nu se ruşinează să introducă în 
Biserica noastră impietatea mesalienilor care au bolit de această opinie în 
vechime şi nu mărturisesc potrivit teologhisirilor cu insuflare dumnezeiască 
ale sfinților şi cu gândirea drept-credincioasă şi evlavioasă a Bisericii că 
ființa dumnezeiască este cu totul neîmpărtăşabilă/participabilă, dar harul şi 
lucrarea/energia dumnezeiască e împărtăşabilă/participabilă, să fie anatema! 


— Varlaam şi Akindynos, adepţii şi urmaşii lor, şi toate tratatele şi 
scrierile lor impioase, să fie anatema! 


[Anateme din Sinodiconul mitropoliei Tesalonicului] 


— Isaac cel supranumit şi Arghyros |ţ cca 1370], care întreaga sa viaţă a 
bolit de cele ale lui Varlaam şi Akindynos, ba chiar şi la sfârşitul vieţii lui 
când i s-a cerut de către Biserică întoarcere şi pocăință, cum s-a făcut de 
altfel de mai multe ori înainte, a stăruit în impietate şi şi-a dat sufletul în chip 
rău întru mărturisirea ereziei lui, să fie anatema! 


— Nemonahul Nichifor numit şi Gregoras [f 1361], care a bolit în adânc 
de erezia impioasă şi ateistă a lui Varlaam şi Akindynos şi a rostit multe 
blasfemii ateiste împotriva dumnezeiescului har şi a dumnezeieştii lumini de 
pe Tabor, scriind cu o mână şi o socotință îndrăzneață împotriva Bisericii lui 
Hristos şi a întâi-stătătorilor ei, şi mai cu seamă împotriva lui Grigorie 
[Palama], arhipăstorul acestui oraş [al Tesalonicului], iscând în multe rânduri 
multe tulburări în Biserica lui Hristos şi dându-și în cele din urmă 
nenorocitul suflet în aceeaşi erezie, să fie anatema! 


— Pseudomonahul Prohor Kydones [ţ cca 1369], care nu numai că a 
urmat în chip viclean şi ateu impietatea lui Varlaam şi Akindynos 
dogmatizând ca şi acestea că dumnezeiescul har, puterea şi lucrarea/energia 
dumnezeiască naturală comună Dumnezeirii triipostatice e creată, care a 
gândit în chip asemănător că e creată şi lumina care a strălucit din Domnul şi 
Dumnezeul şi Mântuitorul nostru lisus Hristos la preadumnezeiasca Sa 
Schimbare la Faţă în munte, pe care toți sfinții teologi şi de Dumnezeu 
purtătorii noştri Părinţi au cinstit-o în imne şi au vestit-o cu un glas drept 
slavă dumnezeiască, strălucire şi împărăție a lui Dumnezeu, dumnezeire 
necreată, lumină neapropiată şi nedefinibilă, revărsare neînţeleasă şi negrăită 
a strălucirii dumnezeieşti; care cu mână şi socotință cutezătoare a scris şi 
împotriva celorlalte dogme apostolice şi patristice ale Bisericii lui Hristos 
lucruri pe care nimeni din ereticii din toate veacurile n-au îndrăznit a scrie, 
având aroganța de a susţine că umanitatea asumată de Dumnezeu Cuvântul, 
adică trupul de stăpân al Domnului nostru lisus Hristos „întru Care locuieşte 
trupeşte toată plinătatea Dumnezeirii” [Col 2, 9], era îmbrăcat înainte de a se 
sui pe Cruce, de începătorii şi puteri, adică de demoni; acest Prohor deci care 
a fost demascat sinodal [în 1368] aducându-se înainte scrierile lui şi care, 
cerându-i-se fie să le contrazică prin alte scrieri, fie să fie azvârlit anatemei, 
a refuzat şi a stăruit în aceste impietăți, dându-şi apoi în aceste impietăți şi 
sufletul ticălos, să fie anatema! 

— Dimitrie cel supranumit Kydones [f 1392], care a bolit toată viaţa lui 
în chip nebunesc şi ateu de rătăcirea şi stricăciunea lui Varlaam şi 
Akindynos, înălțându-şi şi el cu aroganță sufletul şi limba cutezătoare 
împotriva dumnezeieştii lucrări/energii şi lumini necreate care au strălucit pe 

Tabor şi învățând potrivit mitologiei elinilor [păgânilor] că fiinţa 
dumnezeiască e fie lipsită de lucrare/energie, fie are o lucrare/energie creată, 
şi care fiind chemat în multe rânduri de Biserica lui Hristos şi de 
întâi-stătătorii ei cu îndemnuri părinteşti să se lepede de acea erezie 
pierzătoare, închizându-şi ochii gândului înaintea strălucirii adevărului a luat 
apărarea pseudomonahului sau mai degrabă teomahului Prohor Kydones, 
fratele său, care a fost de altfel pentru el şi pricina unei asemenea erezii; care 
s-a pornit cu socotinţă şi mână scârbavnică să hulească împotriva sfinților 
care au strălucit prin vremi în dogmele cele de Dumnezeu insuflate, după 
cum a devenit evident din scrierile lui murdare care au apărut după moartea 
lui, alcătuite de el împotriva apărătorilor adevărului dar pe care le-a ascuns 
toată viaţa ca unele demne de întuneric; şi care smulgându-se pe sine însuşi 
de lângă Dumnezeu, de lângă Biserica şi patria lui, de lângă dogmele 
dumnezeieşti şi sfintele Scripturi, şi-a sfârşit viaţa în chip ruşinos şi ateu în 
țară străină, să fie anatema! 


[Revenire la Sinodiconul constantinopolitan din 1351] 


— Lui Andronic [III] Paleologul [1328-1341], slăvitul şi fericitul nostru 
împărat care a reunit primul Sinod [iunie 1341] împotriva lui Varlaam, 
apărător viteaz al Bisericii lui Hristos şi al acelui sfânt sinod prin fapte, 
cuvinte şi minunate discursuri rostite cu gura proprie, care a întărit dogmele 
evanghelice şi apostoleşti, a surpat şi dezavuat în public pe mai-sus-zisul 
Varlaam dimpreună cu ereziile, scrierile şi glăsuirile lui deşarte împotriva 
credinţei noastre, întrucât în mijlocul acestor sfinte lupte şi isprăvi pentru 
dreapta-credință a schimbat în chip fericit viața aceasta trecând la viața mai 
bună şi fericită, veşnică fie pomenirea! 


[Aclamaţii din Sinodiconul mitropoliei Tesalonicului] 


— Lui Grigorie, preasfinţitul mitropolit al Tesalonicului [1347-1359], 
care în Sinodul din Marea Biserică [din iunie 1341] l-a surpat pe Varlaam şi 
Akindynos, inițiatorii şi născocitorii noilor erezii împreună cu vicleana clică 
din jurul lor, care au cutezat să numească creaturi lucrarea şi puterea naturală 
şi inseparabilă a lui Dumnezeu şi, simplu spus, toate însuşirile naturale ale 
Sfintei Treimi, precum şi lumina neapropiată care a strălucit din Hristos pe 
munte, încercând să introducă în chip rău în Biserica lui Hristos o 
dumnezeire creată, ideile platonice şi acele mituri elineşti [păgâne]; care a 
luptat în chip înţelept şi viteaz pentru dogmele adevărate şi fără greşeală 
despre Dumnezeire în scrieri, în cuvinte şi în discuţii şi a vestit prin toate o 
singură Dumnezeire şi Un Dumnezeu triipostatic cu lucrare/energie, cu 
voință, atotputernic şi necreat potrivit dumnezeieştilor Scripturi şi teologilor 
şi exegeților acestora Atanasie şi Vasile, Grigorie, loan şi Grigorie, precum 
şi Chiril, Maxim înțeleptul şi de Dumnezeu grăitorul [loan] din Damasc, şi 
toţi ceilalți Părinţi şi Dascăli ai Bisericii lui Hristos, şi s-a arătat prin cuvinte 
şi fapte părtaş, tovarăş, ecou, râvnitor şi împreună-luptător cu toţi aceştia, 
veşnică fie pomenirea! 


— Lui Nil [Cabasila], preasfinţitul arhiepiscop al Tesalonicului [1361- 
1363], care prin cuvinte, prin fapte şi scrieri dumnezeieşti a luptat pentru 
Biserica lui Hristos şi a ruşinat şi demascat în tratate cu înţelepciune 
dumnezeiască şi demonstrații fără replică vorbirea deşartă a lui Varlaam şi 
Akindynos, veşnică fie pomenirea! 


[Revenire la Sinodiconul constantinopolitan din 1351] 


— "Tuturor celor care au luptat pentru Ortodoxie împreună cu slăvitul şi 
fericitul împărat [Andronic III] şi au apărat după el cu vitejie Biserica lui 
Hristos în cuvinte şi discuţii, în scrieri şi învățături, cu tot cuvântul şi fapta, 
şi au demascat şi dezavuat ereziile viclene şi cu multe chipuri ale lui 
Varlaam şi Akindynos şi pe cei ce gândesc la fel cu aceia, şi care au vestit cu 
strălucire dogmele apostolice şi patristice ale dreptei-credinţe, drept pentru 
care sunt calomniaţi, defăimaţi şi insultați de cacodocşi împreună cu sfinții 

teologi şi de Dumnezeu purtătorii noştri Părinți şi Dascăli, veşnică fie 
pomenirea! 


— Celor ce mărturisesc Un Dumnezeu Triipostatic, atotputernic şi 
necreat nu numai după ființă şi ipostase, ci şi după lucrare/energie şi spun că 
lucrarea/energia dumnezeiască iese în chip inseparabil din ființa 
dumnezeiască arătând prin „iese” distincția negrăită iar prin „în chip 
inseparabil” unirea mai presus de ființă, precum a spus sfântul Sinod 
Ecumenic al VI-lea, veşnică fie pomenirea! 


— Cei ce mărturisesc că Dumnezeu, aşa cum necreat şi fără început după 
fiinţă, e tot aşa şi după lucrare/energie, luând expresia „fără început” în sens 
de fără început în timp, nu de fără obârşie, şi spun că după fiinţa Lui 
dumnezeiască Dumnezeu este cu totul neîmpărtăşibil/neparticipabil şi 
neînțeles, dar este împărtăşibil/participabil pentru cei vrednici după 
lucrarea/energia Sa dumnezeiască şi îndumnezeitoare, cum spun teologii 
Bisericii, veşnică fie pomenirea! 


— Cei ce mărturisesc că lumina care a strălucit pe munte la Schimbarea 
la Faţă a Domnului e o lumină neapropiată şi insesizabilă, o revărsare 
neînţeleasă a strălucirii dumnezeieşti, a Fiului şi Împărăţie a lui Dumnezeu, 
frumuseţe adevărată şi îndrăgită din jurul dumnezeieştii şi fericitei Firi, slavă 
naturală a lui Dumnezeu şi Dumnezeire a Tatălui şi Duhului strălucind în 
Fiul Unul-Născut cum au spus dumnezeieştii şi de Dumnezeu purtătorii 
noştri Marii Atanasie şi Vasile, Grigorie Teologul, loan Hrisostom şi loan 
Damaschinul, şi de aceea slăvesc această preadumnezeiască lumină ca 
necreată, veşnică fie pomenirea! 


— Cei ce slăvesc ca necreată lumina Schimbării la Față a Domnului din 
pricina celor mai înainte spuse, dar nu spun totuşi că este fiinţa cea mai 
presus de ființă a lui Dumnezeu — întrucât Aceea rămâne cu totul nevăzută 
şi neîmpărtăşibilă/neparticipabilă, căci „pe Dumnezeu nu L-a văzut vreodată 
cineva” [In 1, 18], adică aşa cum este EI în firea Lui, zic teologii —, ci o 
numesc mai degrabă slavă naturală a Fiinţei celei mai presus de ființă ieşind 
din aceea în mod inseparabil şi arătată pentru iubirea de oameni a lui 
Dumnezeu celor curăţiți cu mintea, slavă cu care Domnul şi Dumnezeul 
nostru va veni la a Doua şi înfricoşătoarea Sa Venire să judece viii şi morţii, 
cum zic teologii Bisericii, veşnică fie pomenirea! 


[6. Reluarea Sinodului Icoanelor din 843: anatemele de la Niceea, 787% ] 


— Toţi ereticii să fie anatema!“! 


— Sinedriul [de la Hieria, 754] care s-a aprins împotriva cinstitelor 
icoane, să fie anatema! 


* Mansi XIII, 397, 416. 

“1 Sinodiconul tipărit adaugă o litanie imprecisă şi târzie de anateme la adresa ereziarhilor 
dinainte de iconoclasm: 

— „Arie primul teomah şi iniţiator al ereziilor, să fie anatema! 

— Petru Gnafevs şi nebun care a zis: «Sfinte fără de moarte Cel ce Te-ai răstignit pentru 
noi», să fie anatema! 

— Nestorie [!] blestematul de Dumnezeu, care spune că a pătimit Treimea şi Valentin cel 
impios, să fie anatema! 

— Pavel din Samosata şi Teodot tovarăşul său şi celălalt Nestorie nebunul, să fie 
anatema! 

— Petru Fullo ereticul, supranumit şi Lykopetros, Eutihie şi Sabelie, care gândesc rău, să 
fie anatema! 

— Iacob Armeanul Stanstalos, Dioscor patriarhul Alexandriei, Sever impiosul, împreună 
cu Serghie, Pavel şi Pyrrhus ce gândesc la fel cu ei, împreună cu Serghie, ucenicul lui 
Lykopetros, să fie anatema! 

— Toţi eutihienii, monoteliţii, iacobiţii, artziburiţii şi, simplu, toți ereticii, să fie 
anatema!” 

— Cei care iau zicerile dumnezeieştii Scripturi împotriva idolilor ca 
spuse despre cinstitele icoane ale lui Hristos Dumnezeul nostru şi ale 
Sfinţilor Lui, să fie anatema! 


— Cei care sunt în comuniune cu bună ştiinţă cu cei ce insultă şi 
necinstesc sfintele icoane, să fie anatema! 


— Cei ce spun că un altul [Constantin V, 741-775] pe lângă Hristos 
Dumnezeul nostru ne-a izbăvit din rătăcirea idolilor, să fie anatema! 


— Cei care cutează să spună că Biserica universală a primit cândva idoli, 
ca unii ce răstoarnă taina |Intrupării] şi insultă astfel credinţa creştină, să fie 
anatema! 


— Dacă ia cineva apărarea cuiva din erezia acuzatorilor creştinilor 
[iconoclaştilor] fie el în viaţă, fie mort, să fie anatema! 


— Dacă nu se închină cineva Domnului nostru lisus Hristos circumscris 
în icoană potrivit umanităţii, să fie anatema! 


[7. Aclamaţii] 


[a. Formule de aclamare pentru împărați în viaţă] 


Mihail [III, 842-867], ortodoxul nostru împărat, şi Teodora, mama lui, 
mulți ani trăiască! 

Constantin [IX, 1042-1055] şi Teodora, ortodocşii noştri împărați, mulți 
ani trăiască! 

Alexie [I, 1081-1118], ortodoxul nostru împărat şi Irina, ortodoxa noastră 
împărăteasă, mulţi ani trăiască! 

Manuel [I, 1143-1180], ortodoxul nostru împărat porfirogenet şi 
autocratul romeilor, Comnenul, mulţi ani trăiască! 


Ioan [III, 1222-1254], ortodoxul nostru împărat, şi Ana preaevlavioasa 
augusta, mulți ani trăiască! 


Ioan | VIII, 1425-1448], preaevlaviosul împărat şi autocrat al romeilor, 
Paleologul, şi Maria preaevlavioasa augusta, mulți ani trăiască! 


Dumnezeu să păzească stăpânirea lor! 

Dumnezeu să dea pace împărăției lor! 

Împărate ceresc, păzeşte-i pe împărații pământeşti! 
Iosif, preasfinţitul patriarh ecumenic, mulți ani trăiască! 


Nicolae, preasfințitul nostru arhiepiscop al preasfintei mitropolii a Cretei, 
mulți ani trăiască! 


loan, preasfințitul episcop al sfintei noastre episcopii [N.], mulţi ani 
trăiască! 


[b. Aclamaţii ale personajelor defuncte] 
[a. Împărați] 


Lui Mihail, ortodoxul nostru împărat [842-867] şi Teodorei, mama lui 
[842—856], veşnică fie pomenirea! 

Lui Vasile [867-886], Constantin, Leon [886-912], Alexandru [912-— 
913], Hristofor, Roman [I, 920-944], Constantin [VII, 912-959], Roman [II 
959-963], Nichifor [963-969], loan [969-976], Vasile [IL, 976-1025], 
Constantin | VIII, 1025-1028], Roman [III, 1028-1034], Mihail [IV, 1034— 
1041], Constantin [LX, 1042-1055], Mihail [1056-1057], Isaac [1057-— 
1059], Constantin [X, 1059-1067], Roman [1068-1071], Andronic, Mihail 
[VII, 1071-1078], Nichifor, Isaac [Sebastocratorul, fratele lui Alexie I], 

Alexie [I Comnenul, 1081-1118], loan [IL, 1118-1143], Manuel [1143- 
1180], care primind haina dumnezeiască şi îngerească şi-a schimbat numele 
în Matei monahul, Alexie [II, 1180-1183], Isaac [II, 1185-1195, 1203— 
1204], Alexie [III, 1195-1202], Teodor [I Laskaris, 1204-1222], care au 
schimbat împărăția pământească pe cea cerească, veşnică fie pomenirea! 

Lui loan [III, 1222-1254 Laskaris] Dukas care a fost slăvitul nostru 
împărat de evlavioasă aducere-aminte, veşnică fie pomenirea! 

Lui Teodor [II, 1254-1258 Laskaris] Dukas, împăratul nostru de 
evlavioasă aducere-aminte, care primind haina dumnezeiască şi îngerească 
şi-a schimbat numele în Teodor monahul, veşnică fie pomenirea! 

Lui Mihail [IX, 1295-1320]* cel de evlavioasă aducere-aminte împăratul 
nostru, Paleologul cel Tânăr, veşnică fie pomenirea! 

Lui Andronic [II, 1282-1328], cel de evlavioasă aducere-aminte 
împăratul nostru Paleologul, care luând dumnezeiasca şi îngereasca lumină 
şi-a schimbat numele în Antonie monahul, veşnică fie pomenirea! 

Lui Andronic [III, 1328-1341], slăvitul, preaevlaviosul şi de Hristos 
iubitorul nostru împărat, Paleologul, care a ajuns un sfânt evlavios, veşnică 
fie pomenirea! 

Lui loan [VI] cel de evlavioasă aducere-aminte împăratul nostru 
Cantacuzino [1347-1355], care luând dumnezeiască şi îngerească haină şi-a 
schimbat numele în loasaf monahul, care în viaţa lui a luptat cu tărie din tot 
sufletul prin cuvinte, fapte, discuţii şi scrieri pentru Biserica lui Hristos şi 
dogmele ei cele drepte, pentru menţinerea dogmelor apostolice şi patristice 
ale Bisericii şi surparea ereziei viclene şi atee a lui Varlaam şi Akindynos şi 
a celor ce gândesc la fel cu ei, veşnică fie pomenirea! 

Lui loan [V, 1341-1391], cel de evlavioasă aducere-aminte împăratul 
nostru Paleologul, veşnică fie pomenirea! 

Lui loan [VII, 1399-1402], cel de evlavioasă aducere-aminte împăratul 
nostru Paleologul, care luând dumnezeiasca şi fericita haină şi-a schimbat 
numele în Iosif monahul, veşnică fie pomenirea! 

[la Tesalonic:] Lui loan cel de evlavioasă aducere-aminte împăratul 
nostru Paleologul, care şi-a sfârşit în chip evlavios tot timpul vieţii sale, care 
s-a arătat patron al Bisericii şi al sfintelor ei dogme, care a luptat cu tărie şi 
vitejie pentru treburile romeilor plecaţi aproape până în genunchi de străini şi 
care, atunci când s-a ridicat o furtună năprasnică care ameninţa să scufunde 
toate, n-a cedat nimic, ci asemenea bunilor cârmaci a salvat stăpânirea 
romeilor şi a smuls [în 1403] din mâna barbarilor cetăţi nu puţine, din care 
cea dintâi şi cea mai mare a fost Tesalonicul nostru care a văzut iarăşi 
libertatea după o lungă sclavie — Dumnezeu lăsându-Se înduplecat de 
luptele şi înflăcărarea împăratului şi de mijlocirea pentru cetatea lui a 
marelui-mucenic Dimitrie şi dăruindu-i eliberarea din sclavie —; care şi-a 
făcut reşedinţa în cetatea aceasta şi n-a lipsit de la nici una din îndatoririle 
sale, ci ne-a asigurat în toate felurile siguranța noastră, care a repurtat 
triumfuri şi biruinţe împotriva patimilor, şi a găsit în bolile de multe feluri 
care au venit peste el prilejul unei mai mari virtuţi şi doxologii aduse lui 
Dumnezeu şi în cele din urmă a venit la smerenia şi sărăcia lui Hristos şi prin 
dumnezeiasca şi îngereasca haină şi-a schimbat numele în losif monahul, 
veşnică fie pomenirea! 

Lui Manuel [II, 1391-1425], cel de evlavioasă aducere-aminte împăratul 
nostru Paleologul, care luând dumnezeiasca şi fericita haină şi-a schimbat 
numele în Matei monahul, veşnică fie pomenirea! 

[la Tesalonic:] Lui Manuel de evlavioasă aducere-aminte împăratul 
nostru Paleologul, care prin înţelepciunea cuvintelor şi înălțimea chibzuinţei, 
prin bărbăţia sufletului şi voința sa foarte tare, prin prerogativele, 
comandamentele, călătoriile sale îndelungate, prin necazurile suferite pentru 
binele obştesc, prin osteneli nemângâiate şi strălucirea a tot felul de virtuţi, a 


* Omis Andronic I Comnenul (1183-1185) pentru atrocitățile comise. 
% Omis Mihail VIII Paleologul (1261-1282) datorită asasinării lui loan IV Laskaris 
(1258-1261) şi a impunerii cu forța a „unirii” de la Lyon (1275). 

strălucit ca soarele în lume mai presus decât preacredincioşii împărați de 
odinioară, iar prin zelul ortodox, alcătuirea de scrieri şi minunate omilii a 
luptat cu tărie pentru Biserica lui Hristos şi cu ajutorul lui Dumnezeu şi 
mijlocirea Maicii Domnului a salvat creştinilor cu foarte mari lupte cetatea 
împărăteasă | Constantinopolul] şi multe alte cetăţi; iar la sfârşit a ales sărăcia 
foarte bogată şi smerenia foarte înaltă a lui Hristos şi a luat asupra sa crucea 
iar prin dumnezeiasca şi îngereasca haină şi-a schimbat numele în Matei 
monahul, veşnică fie pomenirea! 


[B. Împărătese] 


Evdokiei, Teofanei, Teodorei, Elenei, Teofanei, 'Teodorei, Zoiei, 
Teodorei, Ecaterinei, Evdochiei, Mariei, Irinei, Irinei, Irinei, Mariei care 
luând haină dumnezeiască şi îngerească şi-a schimbat numele în Xeni 
monahia, Eufrosinei, Anei şi Elenei, preaevlavioaselor auguste, veşnică fie 
pomenirea! 

Irinei“, slăvitei noastre stăpâne de evlavioasă aducere-aminte, care luând 
dumnezeiasca şi îngereasca haină şi-a schimbat numele în Evghenia 
monahia, veşnică fie pomenirea! 

Teodorei””, slăvitei noastre stăpâne de evlavioasă aducere-aminte, care 
luând dumnezeiasca şi îngereasca haină şi-a schimbat numele în Evghenia 
monahia, veşnică fie pomenirea! 

Irinei'S, slăvitei noastre stăpâne de evlavioasă aducere-aminte, veşnică fie 
pomenirea! 

Irinei“, slăvitei noastre stăpâne de evlavioasă aducere-aminte, care luând 
dumnezeiasca şi îngereasca haină şi-a schimbat numele în Evghenia 
monahia, veşnică fie pomenirea! 

Mariei“, slăvitei noastre stăpâne de evlavioasă aducere-aminte, care 
luând dumnezeiasca şi îngereasca haină şi-a schimbat numele în Xeni 
monahia, veşnică fie pomenirea! 

Anei”, slăvitei noastre stăpâne de evlavioasă aducere-aminte, care luând 
dumnezeiasca şi îngereasca haină şi-a schimbat numele în Anastasia 
monahia, care prin toate faptele şi cuvintele ei a luptat toată viaţa ei din tot 
sufletul pentru menţinerea dogmelor apostolice şi patristice ale Bisericii şi 
surparea ereziei viclene şi atee a lui Varlaam şi Akindynos şi a celor ce 
gândesc la fel cu ei, veşnică fie pomenirea! 

Irinei”, slăvitei noastre stăpâne de evlavioasă aducere-aminte, care luând 
dumnezeiasca şi îngereasca haină şi-a schimbat numele în Evghenia 
monahia, veşnică fie pomenirea! 

Anei”!, slăvitei noastre stăpâne de evlavioasă aducere-aminte, care luând 
dumnezeiasca şi îngereasca haină şi-a schimbat numele în Evghenia 
monahia, veşnică fie pomenirea! 

Elenei”, slăvitei noastre stăpâne de evlavioasă aducere-aminte, care 
luând dumnezeiasca şi îngereasca haină şi-a schimbat numele în Ipomoni 
monahia, veşnică fie pomenirea! 

Mariei“, slăvitei noastre stăpâne de evlavioasă aducere-aminte, care 
luând dumnezeiasca şi îngereasca haină şi-a schimbat numele în Macaria 
monahia, veşnică fie pomenirea! 


4 Soţia lui Ioan III. 

“5 Soţia lui Mihail VIII, decedată în 1303. 

“6 Irina de Ungaria sau Irina de Montferrat ( 1317), cele două soţii ale lui Andronic II. 
“7 Irina de Montferrat, prima soţie a lui Andronic III, decedată în 1324. 

“% Soţia lui Mihail IX. 

“ Ana de Savoia, a doua soţie a lui Andronic III, decedată în 1355. 

20 Soţia lui loan VI, decedată în 1383. 

5! Soţia lui Ioan VIII, decedată în 1418. 

52 Soţia lui loan V, decedată în 1396. 

55 Soţia lui loan VIII, decedată în 1418. 

[y. Patriarhi] 


Lui Gherman [715-730], Tarasie [784-806], Nichifor [806-815] şi 
Metodie [843-847], slăviţilor patriarhi, veşnică fie pomenirea! 


Lui Ignatie [847-858; 867-877], Fotie [858-867; 877-886], Ştefan [I, 
866-893], Antonie [II, 893-901], Nicolae [I, 901-907; 912-925], Eftimie 
[907-912], Ştefan [II, 925-928], Trifon [928-931], Teofilact [933-956], 
Polieuct [956-970]*, Antonie [III, 974-979], Nicolae [I1, 979-991], Sisinie 
[I, 996-998], Serghie [II, 1001-1006], Eustatie [1019-1025], Alexie [1025-— 
1043], Mihail [1 Kerularios, 1043-1058], Constantin [III, 1059-1062], loan 
[VIII Xifilin, 1064-1075], Cosma [I, 1075-1081], Eustratie [1081-1084], 
Nicolae [III, 1084-1111], Ioan [IX, 1111-1134], Leon [1134-1143], Mihail 
(11, 1143-1146], Luca [1157-1169], Mihail [III 1170-1178], Hariton 
[1178-1179], Teodosie [I, 1179-1183], Vasile [II, 1183-1186], Nichita [II, 
1186-1189], Leontie [1189], Dositei [1189-1191], Gheorghe [II, 1191-— 
1198], loan [X, 1198-1206], Mihail [IV, 1207-1213], Teodor [1213-1215], 
Maxim [II, 1215-1219], Manuil [I, 1215-1222], Metodie [II, 1240] care 
luând haina dumnezeiască şi îngerească şi-a schimbat numele în Acachie 
monahul, şi lui Manuil [II, 1244-1255], care luând haina dumnezeiască şi 
îngerească şi-a schimbat numele în Matei monahul, patriarhii ortodocşi, 
veşnică fie pomenirea! 


Lui Gherman (II, 1222-1240], slăvitul patriarh cu fericit sfârşit, care 
luând haina dumnezeiască şi îngerească şi-a schimbat numele în Gheorghe 
monahul, veşnică fie pomenirea! 


Lui Arsenie [1255-1267], preasfințitul şi slăvitul patriarh cu fericit 
sfârşit, veşnică fie pomenirea! 

Lui Iosif [I, 1267-1275, 1282-1283], preasfinţitul şi slăvitul patriarh cu 
fericit sfârşit, veşnică fie pomenirea! 


Lui Atanasie [I, 1289-1293, 1304-1310], preasfinţitul şi slăvitul patriarh 
cu fericit sfârşit, veşnică fie pomenirea! 


Lui Gherasim [1320-1321], preasfințitul patriarh, veşnică fie 
pomenirea! 


Lui Isaia [1323-1334], preasfinţitul patriarh, veşnică fie pomenirea”! 


Lui Isidor [1347-1349], preasfinţitul şi slăvitul patriarh cu fericit sfârşit, 
veşnică fie pomenirea! 


Lui Calist [I, 1350-1354, 1355-1363], preasfinţitul şi slăvitul patriarh cu 
fericit sfârşit, veşnică fie pomenirea! 


Lui Filotei [Kokkinos 1354-1355, 1364-1376], preasfinţitul şi slăvitul 
patriarh cu fericit sfârşit, care s-a luptat cu tărie în cuvinte, fapte, discuţii, 
învățături şi scrieri pentru Biserica lui Hristos şi dogmele ei drepte, veşnică 
fie pomenirea! 

[la Tesalonic:] Lui Filotei*s, preasfinţitul patriarh ecumenic, care cu mii 
de lupte şi osteneli şi cu zel dumnezeiesc a întărit credinţa ortodoxă şi a 
surpat foarte bine pe născocitorii ereziilor, care întru mărturisirea 


51 Omitere a lui Vasile I Skamandrenos (970-974) depus. 

55 Omişi cinci patriarhi din intervalul 1146-1157: Cosma II Aticul (1146-1147) depus; 
Nicolae IV Muzalon (1147-1151) demisionar; Teodot II (1151-1152); Neofit (1153-1154) şi 
Constantin IV Chliarenos (1154-1157); toţi schimbaţi de Manuel 1 Comnenul. 

5% Omisiunile din intervalul 1260-1303: Nichifor II (1260-1261), Gherman III (1267), 
Ioan XI Vekkos (1275-1282), Grigorie II Cipriotul (1283-1289) şi loan XII Cosma (1294-— 
1303) reflectă schisma „arsenită” şi conflictul intern legat de acceptarea „unirii” de la Lyon 
(1275); reconcilierea arseniţilor a fost obținută în 1310 cu prețul sacrificării memoriei acestor 
patriarhi, ale căror nume au fost scoase din diptice; la acestea se adaugă Nifon I (1310-1314), 
depus din motive infame, şi loan XIII Glykis (1316-1320), poate pentru că, fiind căsătorit, nu 
a îmbrăcat haina monahală pentru a ajunge patriarh. 

57 Omis Ioan XVI Calecas (1334-1347), depus în 1347 ca antipalamit. 

55 Patriarhul Filotei era originar din Tesalonic. 

drept-credincioasă a prezidat sfântul sinod [din 1368] în cuvinte şi fapte, 
veşnică fie pomenirea! 


Lui Macarie [1376-1379, 1390-1391], preasfinţitul şi slăvitul patriarh cu 
fericit sfârşit, veşnică fie pomenirea! 


Lui Nil [1379-1388], preasfințitul şi slăvitul patriarh cu fericit sfârşit, 
care s-a luptat cu tărie în cuvinte, fapte, discuţii, învățături şi scrieri pentru 
Biserica lui Hristos şi dogmele ei drepte, veşnică fie pomenirea! 


Lui Antonie [IV, 1389-1390, 1391-1397], preasfinţitul şi slăvitul 
patriarh cu fericit sfârşit, veşnică fie pomenirea! 


Lui Calist [II, 1397], preasfințitul şi slăvitul patriarh cu fericit sfârşit, 
veşnică fie pomenirea! 


Lui Matei [1397-1410], preasfinţitul şi slăvitul patriarh cu fericit sfârşit, 
veşnică fie pomenirea! 


Lui Eftimie [II, 1410-1416], preasfinţitul şi slăvitul patriarh cu fericit 
sfârşit, care ajungând pe culmea înţelepciunii din afară [profane] şi a 
dumnezeieştii noastre înţelepciuni, dacă de copil a ales viaţa potrivit lui 
Hristos strălucind în ea şi a hrănit multă râvnă pentru dogmele cele drepte 
ale Bisericii, iar prin viaţa, învăţăturile, faptele cele bune şi discuţiile sale pe 
mulți i-a călăuzit la viața potrivit virtuții luminând ca o făclie marginile 
lumii prin piscurile virtuţilor sale, veşnică fie pomenirea! 


<Lui Ghenadie [1454-1464 $1473], preasfântul patriarh ecumenic, care a 
strălucit în generația noastră ca un luminător în virtute, dar a avut mai mare 
tărie în înţelepciunea de tot felul şi în puterea neîntrecută a cuvintelor, care a 
luptat strălucit pentru credința ortodoxă şi prin cuvinte şi prin scrieri şi prin 
discuţii şi prin învățături, vorbind de multe ori cu îndrăzneală despre dreapta 
credinţă cu vitejie neîntrecută a sufletului înaintea împăraților, a celor 
puternici şi a întregului popor, şi în toate a învăţat şi a dovedit sfânta 
mărturisire şi adevărul credinţei creştine şi a vestit-o în chip mai nobil şi 
însemnat decât orice vestitor, iar mai apoi îmbrăţişând şi alegând în locul a 
toate isihia, şi-a schimbat în ea viaţa şi petrecerea în chip cuvios şi fericit, şi 
aşa şi-a pecetluit spre laudă veşnică virtutea sa în multe feluri, veşnică fie 
pomenirea! 


[6. Mitropoliți ai Tesalonicului] 


Lui Dorotei[ Vlatis], preasfinţitul arhiepiscop al Tesalonicului [1371-— 
1379], care a fost dat cu adevărat ca un dar de la Dumnezeu plinătăţii cu 
numele lui Hristos, care prin virtuțile sale deiforme s-a făcut vestit şi 
minunat tuturor şi prin exegezele şi învățăturile sale părinteşti şi 
duhovniceşti, şi înainte de arhierie şi după primirea ei, pe toţi i-a luminat, şi 
a răbdat multe sudori, osteneli, închisori şi maltratări pentru evlavie şi 
dogmele ortodoxe ale Bisericii lui Hristos împreună cu dumnezeiescul şi 
minunatul său părinte şi învățător Grigorie [Palama] cel Mare, veşnică fie 
pomenirea! 


Lui Isidor [Glavas], care a fost întru fericit sfârşit preasfinţit arhiepiscop 
al Tesalonicului [1380-1397], care ca o stea luminoasă turma sa prin sfintele 
lui învățături şi exegeze şi asemenea Bunului şi Întâiului Păstor Hristos s-a 
îngrijit în tot felul de turma sa şi a suportat călătorii îndelungate şi orice 
lucru dumnezeiesc şi care duce la mântuire, care i-a învăţat pe alţii prin 
cuvinte şi a arătat prin fapte el însuşi ceea ce îi învăţa pe alţii, făcându-se 
prin strălucirile prin virtute şi prin înţelepciune cu adevărat egalul celor 
dinainte sa, veşnică fie pomenirea! 


Lui Gavriil, care a fost întru fericit sfârşit preasfințit arhiepiscop al 
Tesalonicului [1397-1416], care a fost închinat lui Dumnezeu aproape din 
5 Cod. Paris. gr. 1294, ed. Oeuvres completes de Georges Scholarios publises par Louis 
Petit, X. A. Siderides, Martin Jugie, vol VIII, Paris, 1936, p. 33*. 

pruncie şi a fost cel dintâi în viața monahală, şi de aceea a primit ca premiu 
al virtuţii cârmuirea acestei cetăți, care a păzit-o prin multe fapte şi cereri la 
Dumnezeu şi care, pe lângă celelalte daruri duhovniceşti pe care le avea, era 
împodobit cu blândeţe şi iubire şi a arătat pururea bunăvoință părintească 
faţă de copiii săi duhovniceşti, veşnică fie pomenirea“! 


Lui Simeon, care a fost întru fericit sfârşit preasfințit arhiepiscop al 
Tesalonicului [1417-1429], care, pe lângă faptul că era plin de înţelepciune 
duhovnicească mai presus de fire şi s-a distins prin conduita şi viaţa ascetică 
sau îngerească, pe care a realizat-o la culme, prin smerenia potrivit lui 
Hristos, Temelia virtuților, s-a înălțat potrivit făgăduințelor nemincinoase ale 
Stăpânului şi prin făptuire a urcat la vedere, iar de aici la un semn al lui 
Dumnezeu a fost pus ca o făclie luminoasă pe sfeşnic şi a urcat ca un vestitor 
al adevărului pe munte înalt şi prin dulcile raze ale învățăturilor sale a 
luminat nu numai mitropolia sa aceasta, ci toată lumea asemenea unui soare, 
care a arătat la culme ca aproape nimeni dintre toţi iubirea de Dumnezeu şi 
de aproapele, şi prin cântări sfinte a încununat încă de aici corurile sfinților, 
a căror viaţă a râvnit-o şi a săvârşit-o, fiind şi arătându-se cu adevărat între 
purtător de Dumnezeu prin obiceiurile lui îngereşti, venerabile şi deiforme şi 
prin starea sa veselă, care a nutrit un zel fierbinte asemenea unui soare 
pentru dogmele evlavioase şi părinteşti ale Bisericii şi a adăpat-o în fiecare 
zi cu apa dulce a învățăturilor iar prin graiul său seducător, desfătător şi 
curgător de miere îi atrăgea şi ţine cu putere la sine pe toţi ca o sirenă 
negrăită, care a ambiţionat să-şi arate viaţa ca un mulaj şi o pecete a celor 
vechi, ca un stâlp al dreptei-credinţe, un dreptar al virtuții şi un model al 
vieţuirii creştineşti, iar din toate acestea pe toţi oamenii şi pe cei ce au altă 
credință decât noi i-a mişcat spre uimire, minunare, laudă şi doxologie a 
marelui Dumnezeu a toate, veşnică fie pomenirea“!! 


<Lui Marcu [Eugenicul $1444] de fericită pomenire, care a fost slăvit 
mitropolit la Efesului, care în viață, cuvânt şi toate felurile de înţelepciune n- 
a cedat cu nimic în fața celor din vechime în aceste vremuri cele mai de pe 
urmă şi pentru toţi cei care se împărtăşesc întrucâtva de cuvânt şi 
înțelepciune, care a fost conducător şi învățător, care a împodobit în pace 
Biserica cu multe scrieri şi a rezistat apoi cu vitejie în multe cu latinii atât în 
Italia, cât şi aici, care a fost promovat exarh de împărăția şi Biserica noastră 
şi aşa a biruit în chip strălucit în toate luptele, aşa încât înţelepciunea şi 
îndrăznea lui pentru adevăr au fost admirate şi de străini, şi măcar că acolo 
unii au căzut la învoială cu străinii în chip inconştient, iar alţii sub 
constrângere, dar venind mai apoi aici le-a părut rău şi de aceea cu pronia 
suprabună a lui Dumnezeu acum domneşte la noi rigoarea în ce priveşte 
dogmele părinteşti şi desăvârşita întoarcere de la cei ce cred cele contrare, 
aproape el singur fiind împreună cu Dumnezeu pricina acestui fapt, pe unii 
proptindu-i şi făcându-i fermi în credință, iar pe cei care se clătinau 
aducându-i înapoi, şi care apoi cu fericit sfârşit a lăsat viaţa aceasta şi s-a 
mutat în chip norocos la viața cea fericită şi veşnică, veşnică fie 
pomenirea! > 


[9. Epilog] 


Sfânta Treime i-a slăvit! 


Cerând lui Dumnezeu să fim şi noi povăţuiți şi întăriți prin luptele, 
isprăvile şi învăţăturile lor până la moarte pentru dreapta-credință şi 
înduplecându-L să ne arate până la sfârşit imitatori ai vieţuirii lor 
dumnezeieşti, fie să ne învrednicim şi noi de cele cerute cu harul şi milele 


% Elogiile lui Isidor şi Gavriil au fost alcătuite de Simeon al Tesalonicului. 

$1 Autorul elogiului lui Simeon al Tesalonicului e loan Eugenicul, fratele faimosului 
Marcu Eugenicul, mitropolitul Efesului ( 1444), sufletul rezistenței ortodoxe la „unirea” de 
la Florenţa. 

% Cod. Oxon. Holkham 78 (115), £. 184v-185r. 

marelui şi întâiului nostru Arhiereu, Hristos adevăratul Dumnezeul nostru, 
cu soliile preaslăvitei noastre Stăpâne de-Dumnezeu-Născătoarea şi Pururea 
Fecioara Maria, ale îngerilor celor cu chip dumnezeiesc şi ale tuturor 
sfinților. Amin. 

